Poreska uprava: Imamo podatke o 41.138 ljudi koji su prihodovali iz inostranstva\nPoreska uprava izmešala frilensere, stanodavce, servise za plaćanje, platforme za rad i sajtove za iznajmnjivanje smeštaja.\nPoreska uprava je identifikovala 41.138 osoba, koje su ostvarivale prihod iz inostranstva preko platformi Airbnb, Bibo, Booking, Google, Payoneer, Skrill, Upwork i World pay, odgovorili su iz te institucije Centru za istraživanje javnih politika.\nMeđutim, takav odgovor dobijen nakon urgiranja Poverenika za informacije od javnog značaja nam ne govori o čemu se tu radi, jer podatak je zbiran. Poreska uprava je izmešala sve servise, jer Upwork je platforma na kojoj frilenseri rade, a Payonner je servis preko koga s te platforme mogu da povlače zarađeni novac. Takođe na spisku se ne nalazi PayPal, iako su brojni frilenseri upravo putem ove platforme primali novac.\nPored toga što su izmešane platforme, pomešana su i sama zanimanja, jer u ovom zbirnom podatku nemamo odgovor na pitanje o koliko je radnika na internetu? Airbnb i Booking služe za izdavanje prostora, a kako su nadležni napomenuli, oni su izuzeti iz rasprave o tome kako rešiti poreze i doprinose za pet godina unazad.\n„Da ne bude zabune, sudeći po rešenjima o naplati zaostalog poreza koje su pokazali Udruženje radnika na internetu, Startit i Netokracija Srbija PU sasvim dobro razlikuju ove vrste platformi, ali možda nema kada da ih prebrojava, jer se bavi slanjem novih rešenja”, navode u Centru za istraživanje javnih politika.\nBrojkom od 40.000 novih rešenja za frilensere, koje će PU navodno početi da šalje od aprila, raspolaže i samo Udruženje radnika na internetu, te je ovo, iako nejasna, svojevrsna potvrda te informacije. Rok za rešenje situacije uskoro ističe, jer predlog Vlade, na koji URI nije pristao, počinje da se primenjuje početkom narednog meseca. U međuvremenu je šef države rekao da je predložio ministru finansija i premijerki da se frilenserima ne naplati ništa pre nego što su znali da treba da plate porez, odnosno pre oktobra prošle godine.\nUskoro bi trebalo da čujemo i mišljenje Zaštitnika građana, s obzirom na to da je i njemu nedavno stigao odgovor iz Poreske uprave, od koje je želeo da sazna da li su ranije vršili kontrole, s kakvim su počeli krajem prethodne godine.\n94% frilensera želi da plati porez, 91% frilensera ozbiljno razmišlja o iseljavanju\nDa li država menja stav prema frilenserima? Najave odustajanja od naplate prethodnih poreza\nponedeljak, 22. Mart, 2021.


Automatska merna stanica u Kragujevcu | Stakleno Zvono\n» eko vesti\t» Automatska merna stanica u Kragujevcu\tAutomatska merna stanica u Kragujevcu\nNa parkingu preko puta Zastavinog podrumčeta instalirana je automatska merna stanica za praćenje kvaliteta vazduha, vredna oko 130 hiljada evra. To je četvrta stanica u Srbiji, koja će biti deo velikog sistema od 35 stacioniranih stanica. Na ovaj način Kragujevac je postao deo nacionalnog programa praćenja kvaliteta vazduha koji je dobio može se reći kompletnu urbanu stanicu koja će meriti ugljenmonoksid, azotne okside, sumpor dioksid, a na osnovu uzorkovanja vršiće se analize teških metala, policikličnih ugljovodonika i lako isparljivih organskih jedinjenja. Kragujevčanima će tako od sredine novembra svakodnevno biti dostupne informacije o kvalitetu vazduha u gradu, jer će stanica, u realnom vremenu očitavati koncentraciju hemijskih materija u vazduhu. - Vrednost projekta za automatski monitoring vazduha, prema rečima Milenka Jovanovića načelnika Odeljenja za praćenje stanja životne sredine iz Agencije za zaštitu životne sredine je 2,5 miliona evra. Sistem za kontrolu i praćenje aerozagađenja, koji će zvanično početi rad, nakon test perioda, početkom decembra omogućiće analizu stanja kvaliteta vazduha u realnom vremenu na teritoriji Republike, kao i precizno određivanje lokacija sa kojih zagađenja dolaze. Na svakih deset minuta 36 stanice će slati analizirane podatke u centralnu bazu podataka Agencije za zaštitu životne sredine, a podaci će biti dostupni svima putem veb sajta www.sepa.gov.rs.\n- Ovaj projekat ne obuhvata 28 automatskih mernih stanica već i jednu automatsku mobilnu mernu stanicu, a to znači specijalno vozilo u kome se nalaze svi postojeći analizatori, koji će moći prema rečima Jovanovića, na terenu na zahtev ekoloških inspektora meriti kontinuarno nekoliko sati i dana traženi parametar, zbog povećanja zagađenja. Deo postojeće donacije je kako kaže on i opremanje nacionalne kalibracione laboratije koja se nalazi u sklopu Agencije sa opremom vrednom 700 hiljada evra, koja će omogućiti da se kalibrišu analizatori širom Srbije. To će omogućiti kompletnu sliku i analizu uzorkovanih vrednosti vazduha sa pojedinih mernih mesta. Čitava Srbija biće pokrivena analitikom, a tek sa uspostavljanjem monitoringa moći će se mnogo preciznije reći kakav je kvalitet vazduha u Srbiji. Neprekidnim merenjem sa visokopreciznim analizatorima, koji su najvišeg kvaliteta, može se izbeći postojeći vakum u informisanosti.\nComment\t« Očistimo Stari grad\nBezbednost i zdravlje na radu »


Inicijativa za prava osoba sa mentalnim invaliditetom MDRI-S održala je obuku o poslovnoj sposobnosti i donošenju odluka uz podršku, 1. i 2. marta 2019. godine u Beogradu.\nObuci su prisustvovali roditelji/ staratelji osoba sa invaliditetom, predstavnici organizacija i udruženja osoba sa invaliditetom koji su želeli da saznaju više o poslovnoj sposobnosti, posledicama lišenja poslovne sposobnosti kao i pružanju podrške u odlučivanju osobama sa invaliditetom kroz prizmu UN Konvencije o pravima osoba sa invaliditetom, kao i domaćeg zakonodavstva. Tokom obuke roditelji / staratelji imali su priliku da se uključe i doprinesu javnoj kampanji zagovaranja za reformu režima poslovne sposobnosti ka uspostavljanju sistema odlučivanja uz podršku u Srbiji.\nUporedo sa ovom obukom realizovali smo i obuku za mlade sa mentalnim invaliditetom. Cilj nam je da mlade osobe sa mentalnim invaliiditetom dobiju više informacija o donošenju odluka uz podršku i steknu veštine za samozastupanje. Takođe, mlade osobe sa mentalnim invaliditetom imale su priliku da se uključe i doprinesu javnoj kampanji zagovaranja za reformu režima poslovne sposobnosti ka uspostavljanju sistema odlučivanja uz podršku u Srbiji.\nObuka je protekla u pozitivnoj, radnoj atmosferi i razmeni znanja i informacija sa dovoljno vremena za panel diskusije nakon svake prezentacije.\nObuka je trajala dan i po. Obuka je bila namenjena roditeljima/ starateljima kao i mladim osoba sa mentalnim invaliditetom iz Beograda. Planirane su još dve obuke u Nišu i Novom Sadu, koje će se održati u narednim mesecima.


Ugrožene nove investicije i radna mjesta\nNastavno na aktivnosti i dogovore u vezi sa realizacijom kupoprodajnog ugovora između KTK d.d. Visoko i Prevent BH d.o.o. Visoko, Prevent grupacija ovim putem izražava zabrinutost i nezadovoljstvo odnosom nadležnih organa i institucija u Visokom prema investitoru.\nČinjenica je da Prevent već sedam mjeseci pokušava ostvariti pravo na dio imovine u Topuzovom Polju, koja mu zakonski pripada prema gore navedenom ugovoru, te je u nekoliko navrata zatražena i podrška nadležnih organa Općine Visoko i svih relevantnih subjekata. S tim u vezi, održano je više zajedničkih sastanaka na kojima su definirani zaključci, koji u konačnici nisu implementirani. Također, dostavljene su brojne akte kojima smo pozivali firmu JKP Gradska groblja na iseljenje. Prevent je u cilju rješavanja ovog pitanja stavio na raspolaganje vlastita sredstva i resurse.\nNažalost, zahtjevi i upozorenja Preventa do danas nisu rezultirali potpunim oslobađanjem objekta od strane JKP Gradska groblja. Pored činjenice, da se ovim direktno ugrožava ugovor o privatizaciji te realizacija planiranih investicija u Visokom, dodatno zabrinjava nedostatak podrške institucija koje bi trebale štititi interese investitora.\nUsljed takvog odnosa Prevent je u nemogućnosti završiti kompletnu rekonstrukciju objekta, te je u ovom momentu onemogućeno zasnivanje radnog odnosa sa 330 radnika i pokretanje novih projekata u Visokom.\nPismo Sindikata, načelnica u firmi, sutra sastanak u Općini


Vesti online / Ljubav i veze / Ljubavni odnosi / Šta je to što mladima ubija seksualni život?\nNaučnici sa Univerziteta Lankaster u Engleskoj otkrili su da ljudi najčešće koriste internet između 22 i 23 sata, što sugeriše da gledaju serije putem platformi Netfliks i Hulu, prenosi Dejli mejl.\nOvo istraživanje pogoduje upozorenju profesora Dejvida Spigelhaltera s Kembridža, koji smatra da su parovi manje zainteresovani za seks jer previše gledaju televiziju u spavaćoj sobi.\nPotvrdio je to brojevima koji pokazuju pad stope seksa zbog veće mogućnosti povezivanja putem interneta nego što je bio slučaj pre nekoliko godina kad se televizor gasio pre 22 časa.\nIako se s aplikacijama poput Tindera nalazimo u vremenu kada je instant seks moguć u svakom trenutku, danas je više nevinih nego što ih je nekad bilo.\nSvaki osmi 26-godišnjak nikada nije imao seksualni odnos, prema studiji koja je obuhvatila 16.000 mladih rođenih 1989. i 1990. godine, što je veliki porast s obzirom na prošle generacije u kojima je norma bila jedan od 20, piše Index.\nČinjenica je da je danas više mladih koji provode vreme pred ekranom, a koji su manje zainteresovani za seksualni odnos.


Opšta transparentnost - Reforma\nTransparentnost predstavlja jedan od ključnih preduslova za demokratsko upravljanje institucijama sektora bezbednosti. Građani imaju pravo da od državnih aktera iz sektora bezbednosti traže i dobiju informacije od javnog značaja. Njima je, takođe, Ustavom osigurano pravo na zaštitu podataka o ličnosti, kao što je i vlast zakonom obavezana da štiti podatke koji su značajni za očuvanje bezbednosti. Netransparentnost rada institucija sektora bezbednosti može negativno da utiče na poverenje javnosti u vlast, na povećanje korupcije i na neefikasno upravljanje sektorom, kao i da dovede do zloupotrebe.\nTransparentnost sektora bezbednosti u Srbiji podeljena je za potrebe ovog istraživanja na tri celine: (1) slobodan pristup informacijama od javnog značaja, (2) zaštita podataka o ličnosti i (3) zaštita tajnosti. Na osnovu prikupljenih i obrađenih podataka mereno je, u periodu od septembra 2008. do juna 2011. godine, to koliko su državni akteri sektora bezbednosti Srbije u svakoj od ovih oblasti delovali u skladu sa zakonima.\nSlobodan pristup informacijama od javnog značaja predstavlja, u ovom istraživanju, definisane procedure po kojima građani mogu imati pristup javno dostupnim informacijama o sektoru bezbednosti. Zaštita podataka o ličnosti podrazumeva procedure kojima se definiše ko ima pravo, i pod kojim uslovima, da prikuplja, obrađuje i pristupa ličnim podacima kojima barataju akteri sektora bezbednosti. S druge strane, valjano regulisanje tajnosti podataka treba da definiše jasne uslove pod kojima se neki podaci mogu označiti kao tajni, te se građanima može uskratiti pristup tim informacijama.\nPravo na slobodan pristup informacijama od javnog značaja građanima Srbije garantovano je Ustavom RS (član 51) iz 2006. godine. Po tom članu, svako ima pravo da bude obaveštavan o pitanjima od javnog značaja (sa naznakom da mediji treba da poštuju to pravo). Takođe, svi građani imaju pravo na pristup informacijama od javnog značaja, koje su u posedu nekog državnog organa, i to u skladu sa zakonom. Zakon o slobodnom pristupu informacijama od javnog značaja usvojen je 2004. godine, a 2007. i 2009. godine proširivan je amandmanima. Zakon o slobodnom pristupu informacijama od javnog značaja je lex specialis, što znači da ima prednost onda kada su odredbe drugih zakona o pristupu informacijama u koliziji sa njegovim odredbama. Pre stupanja na snagu Zakona o slobodnom pristupu informacijama od javnog značaja (ZSPIJZ), građani su svoje pravo mogli da ostvaruju prema odredbama Zakona o opštem upravnom postupku, koji je pružanje informacija omogućavao strankama u procesu, ali ne i svim građanima. Pravo na slobodan pristup informacijama od javnog značaja omeđeno je odredbama Zakona o tajnosti podataka (ZTP) i Zakona o zaštiti podataka o ličnosti (ZZPL), gde su definisani izuzeci od primene određenih zakonskih rešenja u korist drugih zakona.\nZaštita podataka o ličnosti garantovana je Ustavom RS (član 42). Prikupljanje, držanje, obrada i korišćenje podataka o ličnosti uređeni su posebnim zakonom – Zakonom o zaštiti podataka o ličnosti, koji je NSRS usvojila u oktobru 2008. Kada je 2009. godine ovaj Zakon počeo da se primenjuje, ukinuvši nefunkcionalni Zakon o zaštiti podataka o ličnosti iz 1998. godine, nadležnost institucije Poverenika proširena je i na zaštitu podataka o ličnosti.\nDo 2010. godine postojalo je oko 400 propisa – zakonskih i podzakonskih akata, kojima je definisana tajnost podataka. Zakon o tajnosti podataka usvojen je na jesenjem zasedanju Narodne skupštine 2009. godine, a na snagu je stupio 1. januara 2010. godine. Zakonski rok za usvajanje podzakonskih akata iznosi 6 meseci, a za usklađivanje i preklasifikaciju dokumenata klasifikovanih po različitim zakonima i podzakonskim aktima predviđen je rok od 2 godine. Zakonom je ustanovljena, zapravo proširena nadležnost Kancelarije saveta za nacionalnu bezbednost, koja je preimenovana u Kancelariju saveta za nacionalnu bezbednost i zaštitu tajnih podataka.\nIpak, neki akteri u Srbiji u svojoj zakonskoj regulativi nemaju posebne odredbe o dostupnosti informacija ili te odredbe nisu usklađene sa osnovnim zakonom. U Zakonu o policiji, u stavu 5, stoji odrednica po kojoj se za informisanje građana o radu policije traži osnovanost upita, što je u suprotnosti sa ZSPIJZ. Podsećanja radi, Zakon o slobodnom pristupu informacijama od javnog značaja usvojen je 2004. godine, a Zakon o policiji godinu dana kasnije. Ni tada, a ni 6 godina kasnije ova odredba nije usklađena sa ZSPIJZ, koji ima primat u odnosu na druge zakone.\nU januaru 2010. godine podnet je predlog za ocenu ustavnosti odredbi ZZPL, i to posebno članova 12, 13 i 14 koji bliže određuju to ko sve može obrađivati podatke o ličnosti, jer se u ovim članovima predviđa da to može biti uređeno „i drugim propisima u skladu sa zakonom“. Ustav u tački 42, stavovima 2 i 3, predviđa da je prikupljanje i obrada podataka dozvoljena samo na osnovu zakona. Dakle, u ovom Zakonu ostavlja se mogućnost da obrada podataka bude regulisana dokumentom niže pravne snage, što je u suprotnosti sa Ustavom zagarantovanim pravima.\nJedna od većih zamerki Zakonu o tajnosti podataka odnosi se na nepostojanje zaštitnih mehanizama za „zviždače u pištaljku“, odnosno za osobe koje odaju tajne podatke institucija u kojima rade, razotkrivajući tako zloupotrebu politike tajnosti do koje dolazi kako bi bile prikrivene kriminalne aktivnosti. Bez funkcionalne zaštite ovih pojedinaca (očuvanje radnog mesta i zaštita od krivičnog gonjenja zbog odavanja tajne, kao i sprečavanje diskriminacije na poslu) teško da će se moral zaposlenih izdići iznad potrebe da zaštite lični interes, odnosno iznad toga da sačuvaju svoje radno mesto.\n Intervju sa Poverenikom, „Poverenik ukazuje na potrebu zaštite insajdera.“ Blic 12. 5. 2010. <http://www.blic.rs/Vesti/Drustvo/188982/Poverenik-ukazuje-na-potrebu-zastite-insajdera>\nPravo na slobodan pristup informacijama od javnog značaja mereno je kvalitetom i redovnošću objavljivanja i ažuriranja Informatora, brojem upućenih, odgovorenih i odbijenih zahteva akterima u sektoru bezbednosti, kao i brojem žalbi upućenih Povereniku. Tako nam o postojanju dobre prakse u ovim institucijama govori redovnost izlaženja Informatora i njegov kvalitet, zatim porast broja upućenih zahteva i manji broj žalbi, kao i njihova utemeljenost. S druge strane, o lošoj praksi svedoče zastareli, nepotpuni i neažurirani Informatori, te veliki broj osnovanih žalbi (po mišljenju Poverenika), kao i veliki broj nerešenih zahteva građana.\nZaključno sa 2010. godinom, BIA i MUP su imali zastarele Informatore, ali se od tada situacija menja i dolazi do ozbiljnijeg rada na ovom sredstvu komunikacije sa građanima. MO u 2011. godini dobija nagradu za najbolji Informator, zakjedno sa Ombudsmanom. U pogledu broja žalbi građana na odgovore institucija prednjači MUP. Ipak, ocena pravog stanja je drugačija, uzevši u obzir da ova institucija prima najveći broj zahteva građana pa je i broj žalbi proporcionalno zastupljen i iznosi do 10 procenata svih primljenih zahteva.\nLični podaci prikupljaju, skladište, ali i distribuiraju arbitrarno. Poverenik nije u stanju da sa resursima kojima raspolaže kontroliše oko milion baza podataka, koliko ih u Srbiji ima. Građane često legitimišu zaposleni u privatnom obezbeđenju iako nisu ovlašćeni za prikupljanje te vrste podataka. Video-nadzor u različitim institucijama funkcioniše bez postojanja upozorenja da je „objekat pod video-nadzorom“, što je zakonska obaveza. Takođe, sa stanovišta ovog Zakona, problematična je i upotreba opreme za javno i tajno audio-snimanje i video-snimanje lica kao primena posebnih mera i postupaka. Poverenik je do sada reagovao na žalbe građana u vezi sa prikupljanjem ličnih podataka, a njegova statistika pokazuje da je 57% svih žalbi građana upućeno akterima sektora bezbednosti.\nKancelarija Saveta za nacionalnu bezbednost i zaštitu tajnih podataka, glavna institucija koja treba da kontroliše i nadzire primenu ZTP, ne može da obavlja poslove iz svoje nadležnosti bez adekvatne podzakonske regulative. Prema podacima iz upitnika (avgust 2010) upućenog ovoj instituciji, kontrola politike tajnosti, reklasifikacija i deklasifikacija spadaju u osnovne delatnosti, a ni za jednu od ovih aktivnosti ne postoji podzakonski akt koji treba da definiše načine i procedure rada.\nKako bismo procenili kapacitete za pružanje informacija od javnog značaja, moramo analizirati kapacitete državnih organa u sektoru bezbednosti, kojima građani mogu da se obrate, kao i kapacitete Poverenika koji je nadležan za nadzor sprovođenja ovog prava. Za osoblje u državnim institucijama organizovani su treninzi, te publikovani priručnici za postupanje po odredbama ZSPIJZ. U institucijama sektora bezbednosti različito je pristupano obrazovanju i formiranju kadra. Tako Ministarstvo spoljnih poslova i BIA imaju po jednu osobu određenu za postupanje po zahtevima građana dok u MUP-u RS ima čak 116 osoba zaduženih za postupanje po ovom zakonu kao i Biro za informisanje.\nGlavni problemi koji ometaju rad Poverenika (u oblasti slobodnog pristupa informacijama i u oblasti zaštite podataka o ličnosti) su nedostatak ljudstva (29 zaposlenih za 69 predviđenih mesta) i adekvatnih prostorija. U sadašnjim prostorijama ne može da radi više od dvadesetak zaposlenih, a sistematizacijom je predviđeno skoro sedamdeset, što je 3,5 puta više od postojećeg broja zaposlenih. Posledično, manjak zaposlenih utiče na „neažurnost“, odnosno na reagovanje na žalbe građana. S druge strane, iz Budžeta RS izdvajaju se adekvatne sume, ali one ne budu potrošene, pa se vraćaju u budžet. U 2008. godini je ova institucija potrošila 58,9% izdvojenih sredstava, a u naredne dve godine 64,48%, odnosno 40,01% dodeljenog budžeta. Takođe, u Srbiji postoji oko milion baza podataka o ličnostima građana, koje koristi oko 300,000 pravnih subjekata, a sistematizacijom radnih mesta za bavljenje zaštitom podataka o ličnosti određena su 34 radna mesta od kojih je tek 10 popunjeno.\nI u oblasti zaštite tajnih podataka, situacija je slična – od osnivanja Kancelarije, brojno stanje zaposlenih je daleko ispod sistematizovanog broja. Takođe, duže vremena Vlada nije usvajala podzakonsku regulativu kojom be se obezbedila primena Zakona o tajnosti podataka.\nDosadašnja praksa ukazuje na jednu pozitivnu promenu u vezi sa slobodnim pristupom informacijama od javnog značaja – građani sve češće praktikuju ovo pravo. Svake godine primetan je porast broja zahteva građana prema institucijama, a ovaj instrument sve češće služi u svrhu kontrole nosioca javnih funkcija, o čemu svedoče i brojne aktivnosti medija i organizacija civilnog društva. Ocena je da građani usvajaju vrednosti slobode pristupa informacijama bolje nego institucije koje su dužne da ih sprovode.\nVrednosti slobodnog pristupa informacijama od javnog značaja nije dat dovoljan značaj, što se ogleda u stavu koji institucije imaju o Informatorima o radu. Oni su često neažurirani, bez valjane strukture i relevantnih informacija, kao i bez broja neizvršenih rešenja Poverenika, a u njima se vidi i da Vlada ne pruža podršku sprovođenju zakona. Međutim, građani su svesni toga da svoja prava mogu ostvariti i u odnosu na nezavisne državne organe. O tome svedoči i žalba jednog građanina upućena Zaštitniku građana, u kojoj se žali na rad Poverenika, zato što nije u predviđenom vremenskom roku odgovorio na njegovu tužbu.\nVrednosti vezane za zaštitu podataka o ličnosti nisu široko rasprostranjene u sektoru bezbednosti. To se može tumačiti nepostojanjem dovoljnog broja odredbi u zakonima o akterima, kao i neusaglašenošću ZZPL i ZTP, pa je Poverenik često prinuđen da procenjuje šta je pretežni interes. Građani ne znaju dovoljno o svom pravu na zaštitu podataka o ličnosti, što vidi u slučajevima kada pripadnicima privatnih obezbeđenja dozvoljavaju da ih legitimišu bez zakonskog osnova. Postoji pasivan otpor usvajanju ovih vrednosti, o čemu svedoči nedovoljna primena odredaba ZZPL u institucijama sektora bezbednosti.\nU državnim institucijama se i dalje neguje kultura tajnosti. Ovo se može zaključiti po tome što je za reklasifikaciju postojećih dokumenata postavljen rok od dve godine, ali i po iskazima državnog sekretara Ministarstva pravde koji procenjuje da će se „sa 80% dokumenata skinuti oznaka tajnosti“. Jedno od istraživanja javnog mnjenja dalo je zanimljiv rezultati: Na pitanje da li ograđani dobravaju objavljivanje nekih državnih tajni, preko 70% ispitanika odgovorilo je da neke stvari treba da ostanu tajne. Možemo reći da je ovo nasleđeno iz prethodnog sistema vrednosti.


NS Užice: Vidimo se na blokadi - Društvo - Dnevni list Danas\nPočetna » Vesti » Društvo » NS Užice: Vidimo se na blokadi\nNarodna stranka učestvovaće u sutrašnjem protestu građana u Užicu\nN. K. 03.12.2021. 19:29\nUz ocenu da se „Srbija nalazi u, verovatno, najmračnijem trenutku u novijoj istoriji, dodaje se da su „sve institucije države zloupotrebljene i stavljene u funkciju Rio Tinta i drugih predatora na prirodu Srbije, kao i domaćih kriminalaca“.\n„Nelegitimna Skupština Srbije je usvojila protivustavni Zakon o referndumu i Zakon o eksproprijaciji kojima se, suštinski, ukida republika i pravo svojine. Oni su pravna osnova za pretvaranje naše domovine u koloniju i način da se izdaja zemlje sprovede „po zakonu“, ocenio je taj odbor.\n„Iako SNS režim godinama sprovodi projekat dezinformisanja, zaglupljivanja i zastrašivanja, kao neophodan preduslov da se suverenitet otme od građana bez otpora, projekat nije uspeo i narod je ustao da odbrani svoje“, poručio je odbor NS U Užicu.\nUz poruku „Vidimo se na blokadi“, odbor NS je zaključio da su „blokade širom naše zemlje izraz nepristajanja i bunta nepokornog srpskog naroda i slobodnih građana Srbije“.\nblokadaNarodna stranka UžiceProtestUžice\nCarinici Srbije otkrili su na graničnom prelazu Bački Breg...


utorak, 22 maj 2018 19:00\nPredsjednik Srbije Aleksandar Vučić izjavio je da se spoljna politika Beograda neće mijenjati i da Srbija koja je na evropskom putu neće uvoditi sankcije Rusiji.\nAleksandar Vučić, predsjednik Republike Srbije\nOn je naglasio da je politika Srbije njen evropski put i očuvanje i unapređenje prijateljstva sa tradicionalnim prijateljima - Rusijom i Kinom.\n"To je politika Srbije i neće se promeniti zbog jedne, dve ili pet izjava", rekao je Vučić novinarima na kraju dvodnevne posjete Bakuu.\nPrema njegovim riječima, to je politika Srbije koju određuju njene institucije i neće se mijenjati zbog želje bilo kog političara.\n"Da bi promenili spoljnu politiku Srbije, prvo treba da promene mene, a i većinu u Skupštini Srbije", rekao je Vučić, koji je i lider SNS-a, najjače parlamentarne stranke u Srbiji.\nPrema njegovim riječima, spoljna politika se ne donosi i ne mijenja za jedan dan.\n"Srbija je na evropskom putu i, siguran sam, na dobrom putu", poručio je predsjednik Srbije.\nPredstavnički dom federalnog Parlamenta nije danas odobrio program ovogodišnjeg rada Vlade Federacije BiH.\nPredstavnički dom Parlamenta FBiHFoto: RTRS\nutorak, 22 maj 2018 18:36\nRizik od terorizma i političkog nasilja u BiH je na visokom nivou i uključuje mogućnost terorističkih napada i sabotaže, nemira, štrajkova, građanskih previranja, revolucija, pobuna, prevrata, pa čak i građanskog rata i rata.\nutorak, 22 maj 2018 05:25\nTokom posjete Sarajevu predsjednik Turske i lider Stranke pravde i razvoja (AKP) Redžep Tajip Erdogan (Recep Tayyip Erdogan) iskoristio je svaku priliku da istakne pozdrav Muslimanskog bratstva.\nZanimljivo je da Erdogan isti gest nije učinio tokom nedavne posjete Srbiji, gdje je, naprimjer, okupljenoj masi u Novom Pazaru, u društvu predsjednika Srbije Aleksandra Vučića, mahao sa svih pet prstiju.\nMuslimansko bratstvo smatra se terorističkom organizacijom, između ostalih, u Ujedinjenim Arapskim Emiratima i Saudijskoj Arabiji, dok je u proceduri isti status u Sjedinjenim Američkim Državama.\nDirektor Direkcije za koordinaciju policijskih tijela BiH Mirsad Vilić rekao je da operativni štab, koji je formiran povodom sutrašnje posjete predsjednika Turske Redžepa Tajipa Erdogana Sarajevu, ne raspolaže informacijom o mogućem ugrožavanju ove posjete.\nMirsad Vilić (foto: avaz.ba)\nVilić je naveo da u operativnom štab "Prijateljstvo 2018" učestvuju policijske agencije, Obavještajno-bezbjednosna agencija, Oružane snage BiH, Služba za poslove sa strancima, Protokol Predsjedništva BiH.\n"Preduzete su sve bezbjednosne mjere da bi navedena posjeta prošla u najboljem redu. Do sada Štab ne raspolaže informacijom o mogućem ugrožavanju posjete", rekao je Vilić za "Avaz" komentarišući navode u medijima o mogućem atentatu na Erdogana prilikom sutrašnje posjete Sarajevu.\nTurske obavještajne agencije zaprimile su dojavu da bi na Erdogana, koji sutra treba da doputuje u posjetu BiH, mogao da bude izvršen atentat, objavio je N1 pozivajući se na agenciju "Anadolija".\nU dojavi se navodi da atentat pripremaju osobe turskog porijekla. Dojava je došla od grupe turskih državljana koji žive u Skoplju.\nZamjenik premijera Turske Bekir Bozdag izjavio je da Erdogan nije neko ko se plaši prijetnji smrću, te da dojava atentata nije ništa novo.\nsubota, 19 maj 2018 19:44\nKako prenosi Dojče vele, odlaskom u Sarajevo oni žele da potvrde "ispravnost Erdoganove politike".\nЈunski izbori u Turskoj su prvi izbori od referenduma o ustavnim promjenama kojim je prošle godine stvorena podloga za davanje većih ovlašćenja predjsedniku, piše DW i dodaje da obraćanje turskog predsjednika na skupu u Sarajevu pred 20.000 ljudi, organizatori ne nazivaju predizbornim, mada sve ukazuje da će to biti predizborni nastup i to jedini u Evropi.\n"Evropski Turci" kako se često čuje u njemačkim medijima kada se govori o Turcima koji žive i rade u Njemačkoj, uglavnom su uz AKP i Erdogana, a kako se navodi Erdogan to zna da cijeni i na ovaj način želi da pošalje jasnu poruku potencijalnim biračima u Evropi, posebno Njemačkoj, da i na predstojećim izborima računa na njihove glasove, ocijenjuje njemački servis.\nPrethodno je Unija evropsko-turskih demokrata saopštila da će oko 2.000 Turaka iz Austrije otputovati u Sarajevo na Erdoganov predizborni skup.\n"Polazimo od toga da će do 2.000 ljudi zbog ovog događaja otputovati iz Austrije", rekao je Bilet Bilgi, generalni sekretar UETD, koja se smatra "produženom rukom" Erdoganove AKP.\nCijelu akciju, kako je dodao u izjavi bečkom dnevniku "Kurir", finansiraju sponzori, prije svega preduzeća.\nDijaspora je važna na slijedećim izborima u Turskoj, pošto samo u Njemačkoj ima oko 1,5 miliona osoba koje imaju pravo glasa na turskim izborima, a u Austriji 110.000.\nčetvrtak, 17 maj 2018 20:48\nčetvrtak, 17 maj 2018 20:47\nutorak, 15 maj 2018 06:47\nBANJALUKA - Veća grupa migranata noćas je iz Sarajeva stigla na autobusku stanicu u Banjaluci, odakle se dalje uputila prema Gradišci.\nKako piše banjalučka "Alternativna televizija", informaciju o njihovom dolasku imala je i policija Srpske.\nPolicijski službenici su tokom kontrole utvrdili da oko pedeset migranata posjeduje potvrde o traženju azila.\nutorak, 15 maj 2018 06:46\nPrva sjednica Anketnog odbora o slučaju "Dragičević"\nNakon sjednice predviđena je konferencija za novinare.


Leverkuzen predstavio novog napadača - Sportske.net\nLeverkuzen predstavio novog napadača\nBajer Leverkuzen je angažovao mladog Poljaka za, kako ističu "kvalitetniji napad" u nastavku sezone.\nFudbalski klub Bajer iz Leverkuzena saopštio je danas da je angažovao poljskog napadača Arkadius Milika.\nSportski direktor Bajera Rudi Feler rekao je da je Milik "verovatno jedan od najvećih talenata u ovom trenutku". On je već jednom nogom u nacionalnom timu Poljske, a ima tek 18 godina. Siguran sam da će nam Milik u budućnosti doneti mnogo sreće".\nMilik je u Gornjik Zabžeu igrao od 2011. godine, i u 33 nastupa postigao 11 golova, a u svom novom klubu u početku će biti rezerva najboljem strelcu Bajera, Stefanu Kislingu.


Feb 24, 2016 Lenovo, Lenovo Connect, Lenovo Srbija\nKompanija Lenovo predstavila je novu globalnu bežičnu roming uslugu pod nazivom Lenovo Connect.\nKao dugogodišnji virtuelni mrežni operater, kompanija Lenovo imaće u svojoj ponudi uslugu Lenovo Connect, komunikacijsku platformu koja radi na brojnim uređajima i mrežama i prevazilazi tradicionalne granice u vidu posedovanja klasične SIM kartice, a koja će biti dostupna korisnicima na tržištu Kine i EMEA regionu.\nLenovo Connect nudi mogućnosti kao što je roming usluga po niskoj ceni, kao i mogućnost da korisnici budu više angažovani pomoću Big Data i cloud usluge koju pruža kompanija Lenovo. Ova platforma pruža jednostavnu, brzu i efikasnu povezanost kompanija svih veličina, a i profesionalaca koji žele da uvek budu povezani.\nNa teritoriji Kine, kompanija Lenovo će svoju Lenovo Connect platformu obezbediti na određenim pametnim telefonima i laptopovima pomoću specijalne aplikacije. Uz samo jedan klik, korisnici mogu da pristupe Lenovo Connect platformi i uživaju u pristupačnim tarifama za korišćenje interneta kada se nalaze na putovanju u nekoj od 50 zemalja širom sveta. Prvi pametni telefon u Kini koji će imati opciju povezivanja na Lenovo Connect platformu biće LaMeng X3.\nU EMEA regionu, Lenovo sarađuje sa svojim poslovnim partnerima kako bi obezbedio Lenovo Connect platformu korisnicima ThinkPad uređaja. Ova platforma biće dostupna na 45 različitih tržišta u EMEA regionu i omogućiće korisnicima da bezbedno komuniciraju i razmenjuju informacije po veoma pristupačnoj ceni. Lenovo Connect će imati specijalizovanu podršku koja će obezbediti korišćenje roming usluga kako u domaćem tako i u inostranom saobraćaju u više od 110 zemalja širom sveta.\nKompanija Lenovo se dokazala kao jedan od najvećih virtuelnih mrežnih operatera i danas ima više od 11 miliona korisnika. Sa više od 400 miliona korisnika na cloud platformi, Lenovo Connect se nadovezuje na strategiju kompanije Lenovo kada je u pitanju pametno povezivanje i integracija cloud usluga i komunikacionih kanala na mobilnim uređajima.\n„Uz sve veću ekspanziju tehnologije 5G Internet of Things, očekujemo i širenje tržišta telekomunikacija”, izjavio je Vang Šuai (Wang Shuai), potpredsednik kompanije Lenovo i generalni menadžer kompanije Understanding Telecom. „Lenovo Connect i usluge koje pružamo kao virtuelni mrežni operater pomoći će nam da funkcionišemo u novom, globalno povezanom svetu, koje kreiraju brojni mobilni uređaji, mreže i usluge.\nLenovo Connect će biti dostupan na tržištu Kine od februara na određenim modelima pametnih telefona, a kasnije tokom godine i na laptopovima i tablet uređajima, dok će u EMEA regionu biti dostupan tokom prvog kvartala 2016. godine na ThinkPad uređajima


... /Nesalomljivo staklo novog Teslinog kamioneta i nije tako nesalomljivo / Radio Sarajevo\n... / Nesalomljivo staklo novog Teslinog kamioneta i nije tako nesalomljivo\n23. 11. 2019. u 14:14:00 Radiosarajevo.ba\nJedan dio prezentacije električnog kamioneta Cybertruck nije prošao onako kao što su u Tesli očekivali.\nNa premijeri održanoj u Los Angelesu, Elon Musk se sa puno samopouzdanja pohvalio brojnim prednostima Tesle Cybertruck, kao što je to uobičajeno na svim prezentacijama novih Teslinih modela. Međutim, dogodio se i jedan neplanirani gaf.\nTokom prezentacije, direktor Tesle želio je da prisutnim demonstrira čvrstinu kamioneta, pa je u tu svrhu upriličeno čak i udaranje maljem po karoseriji od nehrđajućeg čelika, dok je čvrstina bočnih stakala trebalo da bude demonstirana bacanjem metalne kugle na njih.\nIpak, nije sve išlo po planu, kao što možete vidite na snimku sa prezentacije:\nKugla je razbila bočno staklo u oba pokušaja te večeri. Istina, staklo se nije potpuno raspalo, što jeste djelimičan uspijeh, ali po reakciji Maska to nije bio rezultat koji je želeo da pokaže javnosti.\nTagovi: Tesla Elon Musk test predstavljanje\nPredstavljanje / Elon Musk predstavio novi kamionet: Kao da je stigao iz 3019. godine\nVideo / Gdje se trenutno nalazi kabriolet koji je 'Tesla' lansirao u svemir?


U pucnjavi na koncertu u SAD ranjeno šest osoba, jedna u kritičnom stanju | Standard\nU pucnjavi na koncertu u SAD ranjeno šest osoba, jedna u kritičnom stanju\nŠest osoba je ranjeno, od kojih je jedna u kritičnom stanju, u pucnjavi tokom koncerta sinoć u jednoj sali u gradu Judžin u Oregonu, a osumnjičeni za pucnjavu još nije ponađen, saopštila je lokalna policija.\nPucnjava se dogodila na parkingu ispred koncertne sale, u kojoj su nastupali Lil Bean & Zai Bang i drugi bendovi i izvođači, rekli su čelnici policije, navodeći da je policija, nakon dojave o pucnjavi, stigla oko 21.30 sati.\n„Ono što je policija zatekla po dolasku na lice mjesta je ono što biste i očekivali kada vam jave da je šest ljudi upravo upucano. Većina ljudi je samo pokušavala da se skloni, dok su drugi pokušavali da pomognu“, izjavio je načelnik policije Judžina Kris Skiner na konferenciji za novinare.\nPolicija Los Anđelesa objavila uznemirujuće snimke pucnjave iz tržnog centra u kome je stradala 14-godišnja djevojčica


Joby Kais UltraFit Sling Charcoal za muskarce kaiš cena, cene Srbija, prodaja Beograd Novi Sad Niš\nJoby Kais UltraFit Sling Charcoal za muskarce kaiš cene\nTrenutno nemamo slike za Joby Kais UltraFit Sling Charcoal za muskarce\nEPonuda nije internet prodavnica već Vam omogućava da brzo i lako nađete Joby Kais UltraFit Sling Charcoal za muskarce kaiš po najjeftinijoj ceni. Naš cilj je da kupci budu što bolje informisani o ponudi Joby kaiš Kais UltraFit Sling Charcoal za muskarce na tržištu Srbije. Vrlo lako nalazite željeni proizvod za kategoriju Foto kaiševi cene, ne morate da lutate od sajta do sajta za Joby Foto kaiševi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Joby Kais UltraFit Sling Charcoal za muskarce kaiš sa PRODAVCEM. EPonuda ne može da garantuje potpunu tačnost specifikacije i slika za Joby Kais UltraFit Sling Charcoal za muskarce kaiš. Pre kupovine, podatke za Joby kaiš Kais UltraFit Sling Charcoal za muskarce proverite na sajtu PROIZVOĐAČA.


Polovni Fenwick ručni električni viljuškari oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Regalni viljuškari > Ručni električni viljuškari > Fenwick\nPolovna Fenwick ručni električni viljuškari na prodaju\nOvde je kompletna lista polovnih Fenwick ručni električni viljuškari oglasa za prodaju na Mascusu. Fenwick ručni električni viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Fenwick ručni električni viljuškari u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Fenwick ručni električni viljuškari i druge opreme\nOvde je kompletna lista polovnih Fenwick ručni električni viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Fenwick ručni električni viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Fenwick ručni električni viljuškari.


Darko Šarić se obratio veću Apelacionog suda: Za mene zakon u Srbiji ne važi!\nKrajem jula 2020. godine Šarić je prvostepenom presudom Specijalnog suda osuđen na devet godina\nDarko Šarić optužen za organizovanje kriminalne grupe za krijumčarenje 5,7 tona kokaina iz Latinske Amerike u Zapadnu Evropu obratio se danas veću Apelacionog suda u Beogradu i rekao da za njega zakon u Srbiji ne važi.\nŠarić je u izlaganju završnih reči istakao da ga tužilac nikada nije pitao za finansiranje, drogu i ostale stvari koje mu se stavljaju na teret već samo da li poznaje ili ne poznaje pojedine ljude.\n- Da li je moguće da ja u nekoj presudi dobijem konkretne radnje koje sam radio, kako sam radio, koga sam finansirao, i to prihvatim bez ikakvih žalbi - rekao je Šarić.\nTakođe, on se osvrnuo na svedočenja svedoka saradnika i rekao da mu je žao što ih sud nije suočio kako bi se saznalo ko laže od njih.\nTužilac traži 15 godina zatvora za Šarića: Haos u sudnici oko misterioznog Save Grbovića! Bos iz Pljevalja zatražio reč\nŠarić nije mogao da veruje da će na saslušanje svedoka saradnika biti doveden iz pritvora: Ovo je rekao za 24sedam pre hapšenja! (VIDEO)\nOn je istakao da je jedina istina da je on finansirao svedoka saradnika Nebojšu Joksovića i dodao da veće to može da vidi iz transkripta njihovih razgovora koje je odbrana dostavila sudu, te da se u tim razgovorima čuju svađe oko novca između njega i Joksovića.\nOdbrana je ostala pri svojim ranijim završnim rečima i tražila oslobađajuće presude za svoje branjenike.\nNa jučerašnjem pretresu Šarićeva odbrana je od suda zatražila da se iz predmeta kao dokazi isključe transkripti razgovora i SMS poruka, što je sud nakon razmatranja odbio.\nSvedoci saradnici Nebojša Joksović i Draško Vuković su na prethodnim pretresima svedočili i lično ih je ispitivao Šarić, tužilaštvo i sud.\nŠarić je u međuvremenu, 14. aprila uhapšen zbog sumnje da je od početka 2020. do 14. aprila 2022. godine, organizovao organizovanu kriminalnu grupu koja je u međunarodnim razmerama na teritoriji Južne Amerike, sprovodila kriminalni plan dogovaranja neovlašćene kupovine kokaina, njegov transport do Evrope radi dalje prodaje, a sve u cilju sticanja finansijske koristi.\nNaime, sa njim su uhapšeni i njegov advokat Dejan Lazarević, Uroš Radovanović (koji se ranije prezivao Mišić), Danilo Odović, Duško Mirković i Danilo Stojanović.\nPrvu pravosnažnu presudu iz oktobra 2020. godine je sledećeg maja Vrhovni kasacioni sud ukinuo po vanrednom pravnom leku i naložio da se ponovo razmatraju žalbe na prvostepenu presudu Specijalnog suda iz 2018. godine kojom je Šarić osuđen na 15 godina zatvora zbog šverca kokaina tokom 2008. i 2009. godine.\nNakon ovog javnog dela pretresa biće doneta nova drugostepena presuda koja će naknadno biti objavljena pisanim putem\nDarko Šarić Apelacioni sud Apelacioni sud u Beogradu sud


Vučić: O novom premijeru ću razmišljati u aprilu i maju\nBeta 22. marta 2017. 22:50\nPredsednički kandidat vladajuće koalicije i premijer Srbije Aleksandar VUčić izjavio je večeras da će primopredaja dužnosti predsednika Srbije biti krajem maja, i da će, ukoliko pobedi, tokom aprila i maja odlučiti ko će biti novi predsednik Vlade.\n„Ako pobedim, u aprilu i maju ću razmišljati o tome ko će biti premijer, a to će biti neko ko je vredan, marljiv i ko će razumeti šta govore ekonomisti, i umeti da poštuje tu vrstu kritike“, rekao je Vučić na TV Prva, u emisiji sa ekonomistom Draganom Djuričinom i s predsednikom Fiskalnog saveta Pavlom Petrovićem.\nVučić je rekao da se on i njegov tim „nisu brecali“ na izjave ekonomista, ni kada se nisu slagali s njima.\n„Primopredaja, ko god pobedio, izmedju bivšeg i budućeg predsednika biće tek krajem maja“, rekao je Vučić odgovarajući na konstataciju da je večeras poslednji put kao premijer govorio o ekonomiji.\nNa konstataciju da istraživanja pokazuju da će pobediti na izborima, Vučić je rekao da su „rezultati na ivici“, i da će se videti kako će sve izgledati.\nUpitan da prokomenariše ocene da je predizborna kampanja prljava i napade na članove porodice pojedinih predsedničkih kandidata, Vučić je rekao da to nikada nije radio, već da su članovi njegove familije bili izloženi najbrutalnijim napadima.\n„Godinama, mesecima, nedeljama i danima, …hvala onima koji su smogli hrabrosti da kažu da je moja porodica meta najbrutalnijeg napada …udarajte, udarajte, niko mi ništa ne može, jer narod prepoznaje rad i posvećenost poslu“, rekao je Vučić i upitao da li oni koji to čine, misle da će napadima na njegovu porodicu nešto postići.\nVučić je dodao da je zvaničnik SNS Milenko Jovanov izjavom o supruzi predsedničkog kandidata Vuka Jeremića, Nataši, pokušao da reaguje na „najbrutalnije reči jednog od dosovskih kandidata“ koje je izgovorio na račun njegove porodice, u nameri da pokaže kako je sve to besmisleno.\n„Meni se to dogodilo hiljadu puta i nikada nisam dobio izvinjenje“, rekao je Vučić i upitao šta još treba da uradi.\n„Ako mislite da ono nije dovoljno, recite šta je još potrebno. Neću da vas podsećam da je moj brat čak i kada je izubijan pred očima kamera, bio meta kriminalizacije, a da se to nekome drugom desilo, bio bi svetac“, ocenio je Vučić.\n„Oni će nastaviti napade, a ja ću nastaviti čistu i pozitivnu kampanju, u mojim spotovima se govori o radu, a u njihovim je sve negativno, tiče se mržnje prema meni i jednom delu Srbije“, rekao je Vučić i dodao da će sve protivkandidate pobediti marljivošću.


Prijem kod potpredsjedavajuća Švancer: povećati vidljivost Romkinja - Parlament Federacije Bosne i Hercegovine - Predstavnicki dom\n04. April. 2018.\nPrijem kod potpredsjedavajuća Švancer: povećati vidljivost Romkinja\nDana, 04.04. 2018. potpredsjedavajuća Zastupničkog doma Parlamenta FBiH, Vesna Švancer, primila je u posjet žene Romkinje iz svih krajeva Federacije ( Tuzla, Mostar, Sarajevo..)\nU toku je jednomjesečni dan aktivizma žena Romkinja kako bi bile vidljive u društvu i ravnopravno zastupljene kako u lokalnoj zajednici tako i na višim razinama vlasti.\nKampanja jednomjesečnog aktivizma žena Romkinja pod nazivom „Pravo da imam pravo“ želi na neki način ukazati da svi imamo jednaka prava bez obzira na boju, naciju, spol, rasu, nacionalnost. Ova mreža žena aktivistkinja datira od 2010. godine.\nRazgovor između potpredsjedavajuće i žena Romkinja je tekao u cilju bolje vidljivosti, zapaženosti žena Romske nacionalnosti jer trenutan njihov status je na margini društva.\nPotpredsjedavajuća Zastupničkog doma PFBiH, Vesna Švancer, ponudila je nesebičnu pomoć pri rješavanju njihovih kompleksnih, složenih problema kako bi njihova društvena aktivnost bila zapaženija. Razgovarale su i o svim ostalim problemima iz oblasti obrazovanja, zdravstva i drugim problemima koji pogađaju ovu populaciju.\nZajednički su dogovorile Tematsku sjednicu na kojoj će se žene Romkinje predstaviti kao jednako aktivne u društvenoj zajednici kojoj pripadaju, dokazujuci svoje znanje, sposobnosti, svu vrijednost i na taj način oboriti predrasude koje prate žene Romske populacije. Njihov status u društvu treba podići i putem zapošljavanja i na taj način riješiti jedan od bezbroj problema.\nPotpredsjedavajuća , Vesna Švancer, zahvalila se aktivistkinjama na posjeti u kojoj su iskreno iznijele probleme koji tište žene Romkinje u nadi da će zajedničkim naporima pokušati iznaći rješenja postojećih problema.


Nada umire poslednja: Ukrajina ima način da prekine „Severni tok 2“ - Sputnjik Srbija\n16:39 03.04.2018 Preuzmite kraći link\nKijev preduzima različite mere kako bi se prekinula izgradnja ruskog gasovoda „Severni tok 2“, saopštio je UNN, pozivajući se na pres-službu Ministarstva inostranih poslova Ukrajine.\n„Jače sankcije SAD, kao i uključivanje te zemlje u treći energetski paket EU u skladu sa pravilima gasnog tržišta EU prema trećim zemljama, bile bi delotvorne mere borbe protiv pokušaja ruske strane da realizuje projekat ’Severni tok 2‘“, saopštili su u resoru.\nOsim toga, u MIP-u su naglasili da preduzimaju mere kako bi taj stav bio prenet zapadnim državama.\n„Nažalost, nemačka vlast, kako prethodna, tako sadašnja, i dalje se pridržava stava da je reč isključivo o ekonomskom, a ne političkom projektu“, naveli su u ukrajinskom spoljnopolitičkom resoru.\nRanije je Nemačka izdala „Gaspromu“ poslednju dozvolu za izgradnju „Severnog toka 2“.


Blinken i Stoltenberg: Odlučno ćemo istupiti protiv agresivnog ponašanja Rusije - Atlantski Savet Srbije\nDržavni sekretar SAD i generalni sekretar NATO na diskusiji „Jačanje transatlanskih veza“.\nSjedinjene Američke Države i NATO revitalizuju svoje višedecenijsko partnerstvo, i zajedno će odgovoriti na izazove – od klimatskih promena, do uspona autokratije u svetu, a boriće se i za unapređenje demokratije na globalnoj sceni, poručili su novi državni sekretar SAD Entoni Blinken i generalni sekretar NATO Jens Stoltenberg na današnjoj onlajn diskusiji pod nazivom „Jačanje transatlantskih veza“, koju je moderirala Roza Balfur, direktorka Fondacije Karnegi Evropa iz Brisela. Govoreći o aktuelnim problemima na međunarodnoj sceni, sagovornici su u više navrata pomenuli „agresivno ponašanje Rusije“ i „uspon Kine“, dok o situaciji u regionu Zapadnog Balkana nije bilo reči.\n– Ponovo osnažujemo naše transatlantsko partnerstvo sa Sjedinjenim Državama… Među izazovima je sa kojima se suočavamo jeste i nastavak neodgovornog i agresivnog ponašanja Rusije… Potrebno je da mi u NATO-u ojačamo naše unutrašnje jedinstvo, kao i da izgradimo nova partnerstva, istakao je Stoltenberg. U sličnom tonu, Blinken je kazao:“Sarađivaćemo sa Rusijom u segmentima u kojima je saradnja moguća, poput sporazuma START (o ograničenju nuklearnog naoružanja, prim. novinarke), ali ćemo u drugim domenima odlučno istupiti protiv ruskog agresivnog ponašanja“.\nPrevious Onlajn press konferencija – Jens Stoltenberg o sastanku Ministara odbrane NATO\nNext Dejvid Petreus: Novi Hladni rat se vodi digitalno


U 2021. godini rekordan negativan prirodni priraštaj u Srbiji - Radio Luna\nPočetna Srbija i region U 2021. godini rekordan negativan prirodni priraštaj u Srbiji\nDemograf Goran Penev izjavio je da bi ove godine razlika izmedju broja umrlih i živorodjenih u Srbiji mogla da premaši 60.000.\nRepublički zavod za statistiku (RZS) saopštio je da je tokom januara 2021. godine u Srbiji umrlo 10.417 osoba, a 4.550 je živorodjenih beba.\nTokom 2020. godine u Srbiji je, prema zvaničnim podacima, broj preminulih za 53.261 veći od broja rodjenih. Umrlo je 114.954 osoba, a rodjene su 61.693 bebe. U odnosu na 2019. godinu, broj umrlih je prošle godine povećan za 13,9 odsto, a broj rodjenih je manji za 2,8 odsto.\nDemograf Penev kaže da je nakon godinu dana, potpuno očigledno da je daleko kraj epidemije, pa je još rano za “kompleksno” sagledavanje efekata kovida-19 na stanovništvo Srbije.\n“Ukupna smrtnost je sa gotovo 110.000 umrlih, za 16.300 ili za 18 odsto veća nego u razdoblju mart 2019 – januar 2020. Ako se posmatra cela 2020. godina, broj umrlih je iznosio 115.000, što je najveći godišnji broj preminulih od završetka Drugog svetskog rata”, istakao je demograf.\nNajveći mesečni broj umrlih u poslednjih 70 godina, razlozi\nPenev naglašava da je došlo do naglog povećanja ukupnog broja umrlih u poslednja tri meseca (novembar 2020 januar 2021), za 51 odsto u odnosu na isti period pre 12 meseci (novembar 2019 – januar 2020).\n“Iako se ne raspolaže konačnim podacima o smrtnosti po starosti i polu, kao vrlo realne se mogu smatrati preliminarne procene demografa da je prosečni životni vek stanovnika Srbije u doba korone smanjen za oko 1,5 godina (sa 75,9 u 2019. na 74,4 godine u 2020) i tako sveden na nivo od pre deset godina”, rekao je demograf.\n“Raspoloživi podaci o natalitetu upotpunjuju nepovoljnu sliku o prirodnom kretanju stanovništva Srbije u 2020 godini. Sa ukupno 61.700 živorodjenja, ona se izdvaja kao godina s najmanjim godišnjim brojem živorodjene dece u poslednjih 120 godina, tj. od daleke 1900. godine”, rekao je Penev.\n“Na osnovanost takve pretpostavke upućuje i podatak da je u januaru rodjeno svega 4.550 dece, ili za 12 odsto manje nego godinu dana ranije”, rekao je demograf.


Експерти сматрају да су бројна предузећа у Србији без разлога отерана у стечај | УДРУЖЕНИ СИНДИКАТИ СРБИЈЕ "СЛОГА"\nHome » SLOGA VESTI » Eksperti smatraju da su brojna preduzeća u Srbiji bez razloga oterana u stečaj\nEksperti smatraju da su brojna preduzeća u Srbiji bez razloga oterana u stečaj\nŠubara: Nestručnost i atraktivne lokacije presudne za likvidaciju, Pavlović: Propadanje domaćih proizvodnih firmi podstiče i MMF , Veselinović: Institucije godinama loše rade i epilog je sistematsko uništavanje preduzeća u restrukturiranju\nAutor: Gojko Vlaović, Danas\nOdlazak u stečaj ili likvidaciju velikog broja preduzeća u Srbiji podjednako je posledica nesposobnosti kadrova u Ministarstvu privrede i Agenciji za privatizaciju kao i prećutne saglasnosti države da određene firme propadnu kako bi se na atraktivnim lokacijama na kojima se nalaze izgradili poslovno-stambeni kompleksi, ocenjuje stručna javnost u Srbiji.\nSlučajevi Beogradske industrije piva, Industrije motora i traktora, Tanjuga, Geneksa, Budimke i mnogih drugih preduzeća u restrukturiranju, koje Agencija za privatizaciju nije uspela na adekvatan način da pripremi za svojinsku transformaciju, ide u prilog tom načinu razmišljanja. Ne samo zaposleni u nabrojanim preduzećima već i ekonomisti i sindikalci smatraju da je svako od njih moglo da nastavi sa bivstvovanjem na tržištu i ostvaruje profit. Postavlja se logično pitanje: ako su mogla da nastave sa radom, zbog čega do toga nije i došlo.\nUz ogradu da su po njegovim mišljenju neke firme, poput IMT-a ili IMR-a, morala da odu u stečaj Ljubomir Šubara, bivši direktor Agencije za privatizaciju, kaže za Danas da neka druga nisu zaslužila da im se to desi.\n– Meni je veoma žao, ali objektivna situacija u IMT-u ili IMR-u je bila toliko loša da nisu mogla da izbegnu stečaj. Međutim, kada je reč o nekim preduzećima kao što je recimo BIP, do toga apsolutno nije moralo da dođe. Slikovito govoreći, za propast takvih preduzeća objektivni krivac je kombinacija niza negativnih faktora. Istovremeno je reč o nestručnosti, elementarnom neznanju, zbunjenosti i strahu pojedinaca na odgovornim funkcijama, ali istovremeno i o interesima lobističkih grupa i raznih drugih pritisaka. Sve je to uticalo na nepotrebno uništavanje pojedinih preduzeća u Srbiji – tvrdi Šubara, koji je posle nekoliko nedelja u statusu „udaljenog sa posla“, juče i zvanično razrešen dužnosti direktora Agencije za privatizaciju.\nBranko Pavlović, privatizacioni savetnik za Danas, ističe da razloge, osim u nestručnosti nadležnih, treba tražiti i u težnji Međunarodnog monetarnog fonda da se aktivnost domaće privrede, odnosno njenog proizvodnog segmenta, svede na minimum.\n– U Agenciji za privatizaciju sede nestručni ljudi koji svoj posao ne znaju da rade na adekvatan način. Sprovedeni i najavljeni stečajevi su najbolji primer za to. Ako u zapadnoj Evropi dođe do stečaja u nekoj kompaniji, a treba naglasiti da se recimo u razvijenoj Nemačkoj odluke o tom postupku ne donose tako lako kao što je slučaj u Srbiji, nadležne institucije veoma dobro znaju kako da sačuvaju“zdravi“ deo preduzeća i osposobe ga za dalju egzistenciju na tržištu. U Srbiji to nije slučaj. Kad se proglasi stečaj, praksa pokazuje da propada čitava firma kako njen „nezdravi“ tako i njen „zdravi“ deo koji bi mogao da opstane. Nestručan rad u Agenciji za privatizaciju kao i u Ministarstvu privrede prisutan je već dugi niz godina, i veliki broj stečajeva i likvidacija preduzeća u restrukturiranju su upravo posledica toga – navodi naš sagovornik.\nŽeljko Veselinović, predsednik Udruženih sindikata Srbije „Sloga“, slaže se sa njegovim mišljenjem o nestručnosti nadležnih u Ministarstvu i Agenciji.\n– Te institucije godinama loše rade i epilog je sistematsko uništavanje preduzeća u restrukturiranju. O nesposobnosti i neradu u Ministarstvu privrede, najbolje svedoči tragikomični podatak da je za radnike najmanje loše bilo za vreme mandata Saše Radulovića. Istini za volju, on se nepotrebno mešao u nešto što nije njegov posao, a to jeantiradnički Zakon o radu pa je na sebe navukao pravedni gnev nas sindikalaca, ali je istovremeno bio jedini ministar na toj poziciji koji je želeo da se pozabavi tokovima novca u preduzećima. Upravo je njegova želja da se jasno utvrdi koliko se zaista troši u preduzećima i gde novac zaista odlazi, bio razlog za njegovu smenu. Sa takvim javašlukom koji vlada u Ministarstvu privrede, ne treba uopšte da čudi što je toliko preduzeća otišlo u stečaj – navodi Veselinović.\nOn dodaje da je nestručan rad u Agenciji za privatizaciju nesporan i kao primere nepotrebnog guranja u stečaj navodi IMT, BIP i još nekoliko preduzeća.\n– Sva ta preduzeća su mogla da opstanu na tržištu. IMT je imao kupce za svoje traktore. Besmisleno je da pivara može da propadne na tržištu, a posebno BIP, za koji je veliki broj ljubitelja „hmeljnog napitka“ vezan emotivno. Ne mora BIP da bude proizvođač piva broj jedan na tržištu, ali da ne može da opstane na istom je smešna tvrdnja. Očito je da je za odluku o odlasku tih preduzeća u stečaj presudna bila činjenica da se nalaze na atraktivnim lokacijama na kojima sutra mogu da se sagrade stambeno-poslovni kompleksi – zaključuje Veselinović.\nVeliki sistemi su sistemski urušeni\n– Firme koje imaju atraktivne lokacije na kojima mogu da niknu stambeno-poslovni kompleksi, namerno se guraju u stečaj i to podržava MMF, kome odgovara da proces reindustrijalizacije kojim bi se oporavila domaća privreda potpuno propadne. Veliki sistemi profitabilno posluju upravo kada imaju podršku države ili kad su deo infrastrukture koje je državno vlasništvo i takva preduzeća se u Srbiji sistematski uništavaju, što je pogrešno. Po tom principu je likvidiran i Tanjug, koji je po svim parametrima najbolja novinska agencija na ovim prostorima – ističe Branko Pavlović.\nNAZAD: Konferencija socijaldemokrata\nNAPRED: Siromaštvo i kriza najveći izazovi današnjice


Podsećajući da je prošlo više od dve godine od postavljanja kamena temeljca za izgradnju akva parka na Paliću, Pokret građanske Subotice (PGS) osvrnuo se u saopštenju za javnost na poziv Ištvana Pastora, predsednika Skupštine privrednog društva Park Palić, da budžetska inspekcija Ministarstva finansija i inžinjeri Kancelarije za kapitalna ulaganja razjasne tehničke, bezbednosne, racionalne i finansijske aspekte planirane i izvedene, a još nezavršene investicije.\n“Ištvan Pastor, koji je uvek veoma oprezan u javnim obraćanjima kada su u pitanju odnosi prema koalicionim partnerima, verovatno ne bi javno obznanio svoju sumnju da ne postoje direktni materijalni dokazi za teške zloputrebe u korišćenju budžetskih sredstava za finansiranje i potpuno nestručnu realizaciju same investicije”, ocenjuju iz PGS-a.\nOni su se osvrnuli i na izjavu Balinta Pastora, predsednik Skupštine grada Subotice, da je mesto za izgradnju avantura parka na Paliću “izabrano potpuno diletantski”, te da će se avantura park graditi na nekom drugom mestu:\n“Odmah se ustalasala botovska mašinerija SNS-a i sasula drvlje i kamenje na starijeg i mlađeg Pastora u vidu komentara na ta saopštenja preko društvenih mreža. Sasvim je jasno da Ištvan Pastor želi da se distancira od finansijskih zloupotreba budžetskih sredstva i diletantske realizacije investicije akva parka, koji su potpuno urušili racionalnost cele investicije u svim njenim aspektima. Prvenstveno želi da zaštiti sebe i novo rukovodstvo privrednog društva Park Palić, koji su kadrovi SVM-a, od eventualne krivične odgovornosti kada pukne bruka oko te investicije”.\nIz PGS-a, međutim, podsećaju da je Ištvan Pastor i u protekle četiri godine bio član Skupštine kao upravnog organa ovog privrednog društva nadležnog za donošenje svih bitnih odluka oko razvoja turizma na Paliću:\n“Štaviše, Ištvan Pastor je član Skupštine Parka Palić unazad 12 godina, znači najmanje tri mandatna perioda. Za poslednje četiri godine svaki član Skupštine je mesečno primao najmanje 20.000 dinara naknade za svoj rad u upravnom organu. Lako je izračunati – 20.000 dinara puta 12 meseci, puta četiri godine, blizu 1.000.000 dinara za samo jedan mandatni period. Sve važne odluke vezane za investicije akva parka, pa i avantura parka na Paliću su donete od strane Skupštine privrednog društva Park Palić. Niko u protekle četiri godine od članova Skupštine društva nije ukazivao na zloupotrebe budžetskih sredstava ili na diletantsku realizaciju investicije. Ćutali su svi iako se sve odigravalo pred njihovim očima i uz njihov blagoslov. Pitamo se gde su u protekle četiri godine bili Ištvan Pastor i Balint Pastor kada su sve važne odluke donete za napred navedene projekte uz njihovu asistenciju?”\nIz PGS-a pitaju i ko su “diletanti” koji su doneli odluku o lokaciji izgradnje avantura parka na Paliću: SNS u Subotici, ili postoje imena i prezimena ljudi koji su tu odluku doneli.\n“Koliko je do sada koštala izgradnja avantura parka i koliko će da košta njeno uklanjanje sa diletantske lokacije? A tek koliko stotina miliona dinara će da košta građane spašavanje potpuno promašenog i diletantski realizovanog projekta akva parka na Paliću? Bilo bi pošteno da Ištvan Pastor i Balint Pastor navedu visinu štete koja je naneta budžetima Republike, Pokrajine i Grada Subotice, i ko su osobe koje su donosile sporne odluke ili ugovarale sumnjive poslove, pošto se radi o parama građana čije interese treba da zastupaju. Sada imaju svu dokumentaciju u posedu, lako sve to mogu da utvrde i bez budžetske inspekcije, pošto njihovi stranački delegirani ljudi rukovode privrednim društvom Park Palić”, navodi se u saopštenju za javnost.\nIz PGS-a skreću pažnju i na to da ne treba da se dovode potencijalni investitori iz Mađarske od strane Ištvana Pastora “isključivo po liniji političke i nacionalne podobnosti, sa kojima se unapred ispod žita dogovara realizacija investicija na Paliću, a koji su dovedeni u situaciju da njihov prijem gradonačelnik odbija”.\nSve buduće investicije na Paliću moraju biti transparentne, poručuju iz Pokreta građanske Subotice:\n“Investitori se moraju izabrati na raspisanim javnim međunarodnim tenderima, a svi bitni tenderski uslovi treba da se prilagode potrebama naše zajednice i da budu usvojene odlukom Skupštine grada Subotice. Sve ostalo je zloupotreba ovlašćenja i funkcija od strane lica koji donose odluke o budućim investicijama na Paliću”, stoji na kraju saopštenja za javnost.\n"Park Palić" d.o.o. Akva park Avantura park Balint Pastor Budžetska sredstva Investicije Ištvan Pastor Palić Pokret građanske Subotice SNS Subotica


Otkrivanje tajne ministarskog sefa | Autonomija\nBIRN Srbija objavljuje nacrt ugovora između Vlade Srbije i "Etihad airways" i otkriva da je Srbija za 51 odsto vlasništva u novoformiranoj "Air Serbia" platila višestruko u odnosu na partnera iz UAE\nS druge strane, godinu dana traju najave iz kabineta predsednika Vlade Republike Srbije Aleksandra Vučića da će biti objavljeni svi ugovori koje je država Srbija kao vlasnik „Jat Airways“ potpisala sa državnom kompanijom iz UAE „Etihad airways“. Vučić, prvi potpredsednik Vlade u vreme potpisivanja ugovora 01. Avgusta 2013. godine dao je kao jedno od predizbornih obećanja, u kampanji u zimu 2014. godine, da će objaviti tajni ugovor, ali se to do trenutka objavljivanja ovog teksta nije dogodilo.\nBIRN je pokušao u više navrata da dobije odgovore u vezi sa stavkama iz ugovora, ali u ni u Vladi Srbije niti u novoj upravi „Air Serbia“ nije bilo spremnosti za razgovor. Iz „Air Serbia“ BIRN je dobio odgovor da se za sve nedoumice obratimo Vladi Srbije.\n„Jat Airways“ je dugo godina važio za velikog gubitaša koji je opterećivao javne finansije Republike Srbije, ali nikada do kraja i na transparentan način ni jedna prethodna Vlada i uprave koje su Vlade imenovale nisu saopštile tačne podatke.\nRešenje je objavljeno na sajtu ministarstva finansija u proleće 2014. godine, a datirano je na 21. februar 2014. godine. Ono što je odmah bilo vidljivo je da je taj dokument objavljen samo delimično, jer je na njega stavljena oznaka „javna verzija“ . BIRN je pregledao sva do sada objavljena dokumeta Komisije i utvrdio da je u ovom slučaju načinjen presedan stavljanjem oznake o tajnosti podataka. Da je to tačno potvrdila nam je i predsednica Komisije Inga Šuput Đurić.\nTakođe, u Komisiji nisu želeli da komentarišu činjenicu da su se se u zaglavlju Rešenja pozvali na Zakon o kontroli državne pomoći, član 22., koji ne govori da postoji mogućnost neobjavljivanja podataka o dodeljenoj državnoj pomoći već definiše obaveze zaposlenih u Komisiji u trenutku kada napuste ovu instituciju.\nDa bi izbegla gubljenje dozvola za letenje koje ima sa različitim evropskim destinacijama nova uprava „Jata“ je upravljačkom timu dodelila srpske pasoše po hitnom postupku, ali je ostala dilema o načinu korišćenja državne pomoći.\nNejasnoće oko ovog pitanja onemogućile su nameru novog menadžmenta da već ove godine poleti preko Atlantskog okeana na linijama za SAD, jer to nisu dozvolile „letačke vlasti“ Sjedinjenih država. Ipak, tokom proleća je premijer Vučić saopštino da bi Air Serbia mogla da poleti za SAD već krajem 2015. godine.\n(Ovaj tekst nastao je u okviru EU projekta “Jačanje medijske slobode u Srbiji” koji sprovode BIRN Srbija i CINS)


Slom industrijskog sektora u Srbiji: postoje li šanse za reindustrijalizaciju Digitalni repozitorijum Instituta ekonomskih nauka u Beogradu\nSlom industrijskog sektora u Srbiji: postoje li šanse za reindustrijalizaciju\nbd_2014_01.pdf - Published Version\nIndustrija u Srbiji u poslednjih pet decenija, od 1960. do zaključno sa 2012. godinom, imala je dva međusobno sasvim suprotstavljena toka. Prvi period od 1960. do 1990. godine pokazao je izuzetan trend rasta. U uslovima nasleđenim od prethodne Jugoslavije , industrijski sektor je imao polaznu nisku osnovicu. Odvijao se, nakon početnog posleratnog centralizma i etatizma, u okviru socijalističkog samoupravnog sistema, koji je bio jedna specifična mešavina socijalno tržišne ekonomije, zasnovane na društvenoj svojini kao dominantnom obliku svojine. U tom periodu Srbija kao republika u okviru SFRJ je doživela preporod od dominantno agrarne, u srednje razvijenu industrijsku zemlju. U ovom periodu, industrijska proizvodnja imala je prosečnu stopu rasta od preko 7%. Drugi period od 1990. godine je period deindustrijalizacije, koji traje i danas. Naša analiza obuhvata period zaključno sa 2012. godinom. Ova faza deindustrijalizacije, traje i dalje, s tim što je zaustavljen pad industrije na 40% od nivoa koji je imala 1989. godine, kao godine koja je prethodila periodu tranzicije iz tržišnog socijalizma u liberalni kapitalizam. Pitanjima problema industrijskog sektora, nauka i ekonomska politika u Srbiji su se počele baviti tek onda kada je postalo očito da je ovaj sektor ekonomski degradiran, te da nije moguće ostvarivati ekonomski rast i razvoj zemlje na bazi rastućeg uslužnog i finansijskog sektora ekonomije. Deo nauke se ponovo počeo vraćati starim modelima ekonomskog rasta i razvoja koji u središte pažnje postavljaju problem proizvodnje i izvoza razmenjivih dobara, odnosno fizičkih dobara, to jest roba. Nakon 2010. godine, pored ranijih sporadičnih i pojedinačnih kritika modela ekonomskog razvoja Srbije, ponovo se u središte pažnje postavlja pitanje stanja industrijskog sektora i nužnosti njegove revitalizacije, odnosno razvoja novog industrijskog sektora u Srbiji. Tokom 2010. godine je izrađena Strategiju i politiku razvoja industrije Republike Srbije od 2011. do 2020. godine. Zatim je na istim polazištima od strane dominantno neoliberalnih ekonomskih eksperata izrađen „Postkrizni model ekonomskog rasta i razvoja Srbije 2011-2020“. U 2013. godini stručnoj i naučnoj javnosti ponuđen je treći dokument pod nazivom: „Nacrt strategije reindustrijalizacije Srbije“ koji je izradila radna grupa za reindustrijalizaciju u okviru Nacionalnog saveta za privredni oporavak Vlade Republike Srbije. Navedene koncepcije imaju jednu zajedničku osobinu, verno su i celovito interpretirale statističke podatke koji pokazuju slom indutrijskog sektora. Poslednji predstavljeni dokument, „Nacrt strategije..“ za razliku od prva dva dokumenta, u fokus kritike postavlja sumnju u sposobnost „skrivene ruke tržišta“ da reši probleme industrijskog propadanja izaostaanja Srbije. Ni jedan od dosadašnjih pristupa ne daje jasniju koncepciju revitalizacije industrijskog sektora u novim uslovima globalizacije svetskih ekonomskih tokova, posebno ne daju odgovor na pitanje o izvorima akumulacije koja bi bila upotrebljena za investiranje u razvoj industrijskog sektora. Autor u radu izlaže koncepciju po kojoj reformisana, odgovorna i razvojno usmerena ekonomska politika države u budućnosti mora da preuzme poluge razvoja industrije u Srbiji, imajući u vidu neuspehe tržišne samoregulacije i privatnog sektora. Za dalja temeljitija istraživanja ostaje izazov traganja za odgovore na pitanje u kom pravcu trend industrijske proizvodnje bi se kretao uz pretpostavku da nije došlo do sloma i dezintegracije prethodne Jugoslavije, te da li bi preovlađujuća teorija neoliberalnog kapitalizma, i na toj teoriji i ideologiji konstituisana ekonomska politika, imala manje negativne posledice po industrijski razvoj uz pretpostavku da se nisu dogodili ratni sukobi, međunarodne sankcije i pogrešno postavljena promena svojinske strukture.\nindustrijski sektor, ekonomski rast, samoregulacija tržišta, državna intervencija i državni sektor.


Izrael pojačao napade na jug pojasa Gaze\n8. januar/siječanj, 2009.\nZgrade uništene u vazdušnom napadu na grad Rafa u pojasu Gaze, 07. januar 2009.\nIzrael je noćas intenzivirao napade na jug pojasa Gaze, dolaskom desetina tenkova sa izraelske teritorije i vazdušnim napadima na grad Rafu, nedaleko od granice sa Egiptom, rekli su očevici kao i da su desetine izraelskih tenkova, podržanih helikopterima, ušle oko jedan sat po lokalnom vremenu (23 sata po srednjeevropskom) na jug pojasa Gaze preko prelaza Kisufim i krenuli ka gradu Kan Junes.\nIstovremeno, izraelski avioni izvršili su dva napada na ciljeve u gradu Rafa, na jednu kuću i na mesto gde se pretpostavlja da se nalazi tunel, nedaleko od egipatske granice, za krijumčarenje oružja, navode isti izvori.\nNema informacija o žrtvama u Rafi.\nRajsova izvršila pritisak na Izrael da razmotri inicijativu\nAmerička državna sekretarka Kondoliza Rajs izjavila je sinoć da je izvršila pritisak na Izrael da ozbiljno razmotri egipatski plan za uspostavljanje primirja u pojasu Gaze.\nRajsova je telefonom razgovarala sa izraelskim premijerom Ehudom Olmertom i šeficom diplomatije Cipi Livni. Ona je rekla da je sa njima imala detaljne razgovore o situaciji na terenu u regionu pojasa Gaze kao i o egipatskoj inicijativi.\n"Podržavamo tu inicijativu. Imala sam detaljne diskusije sa svojim arapskim kolegama ali i sa Izraelcima o važnosti sprovođenja te inicijative", rekla je Kondoliza Rajs.\nPlan koji je predstavio predsednik Egipta Hosni Mubarak predviđa okončanje 12-dnevne ofanzive koju je Izrael preduzeo protiv palestinskog radikalnog pokreta Hamas.\nIzraelski zvaničnici rekli su da su prihvatili "principe" predloga, ali da treba raditi na detaljima. Rajsova je rekla da je sa izraelskim rukovodstvom razgovarala o potrebi za pauzi u sukobima, koja je danas sprovedena zbog dopremanja humanitarne pomoći. Ona je dodala da trakve pauze u sukobima moraju da budu stalne.\nRekla je pokušala da uveri arapske predstavnike u Ujedinjenim nacijama da ne treba da nastave da traže usvajanje nacrta rezolucije koji je sačinila Libija, koju SAD i još neke zemlje ocenjuju antiizraelskom.\nIzrael uzvratio na raketni napad sa libanske teritorije\nI dok se nastavljaju sukobi u pojasu Gaze, više raketa ispaljeno je jutros sa libanske teritorije na sever Izraela, a u napadu je povređeno nekoliko osoba, javile su agencije, dodajući da je izraelska vojska odmah odgovorila na napad.\nČetiri rakete tipa kaćuša ispaljene su na oblast zapadno od Galileje, u zoni grada Naharije i naselja Kabri, rekli su vojni izvori. Prema prvim bolničkim podacima, pet osoba je ranjeno.\n"Pucali smo direktno na mesto odakle su iz Libana ispaljene rakete", rekao je portparol izraelske vojske.\nPrema nezvaničnim izvorima, vojska je ispalila pet raketa na libansku teritoriju U izraelskoj vojsci međutim, ocenjuju da se po svemu sudeći radi o "izolovanom napadu" neke palestinske oružane grupe kao odgovor na izraelsku ofanzivu na pojas Gaze.\nŠef libanskog Hezbolaha Hasan Nasrala izjavio je juče da je spreman za novi rat sa Izraelom, zapretivši izraelskim vlastima mnogo gorim sukobima nego u leto 2006. ako izraelska vojska otvori novi front paralelno sa onim u pojasu Gaze.\n"Sve mogućnosti su realne i otvorene", rekao je Nasrala u govoru koji je emitovan na velikom video-bimu pred više desetina hiljada okupljenih pristalica Hezbolaha u predgrađu Bejruta.


Trump odobrio sporazum TikToka s Oracleom i Walmartom | SEEbiz.eu\nObjavljeno: 20.09.2020 / 20:23\nWASHINGTON - Predsjednik SAD-a Donald Trump odobrio sporazum koji će omogućiti da se aplikacija TikTok i dalje koristi u ovoj zemlji, zahvaljujući novoj kompaniji "TikTok global" kojom bi upravljali Amerikanci, točnije suradnju kineske aplikacije s Oracleom i Walmartom.\nOn je rekao da ovaj sporazum garantuje "stopostotnu sigurnost", nakon što su američki dužnosnici iskazali bojazan u vezi s pristupom podacima korisnika od strane kineskih vlasti.\nTrump je rekao da će "TikTok global" biti u potpunosti kontroliran od strane kompanija Oracle i Walmart i da će njeno sjedište biti u Texasu.\nUbrzo nakon Trumpovih komentara, Oracle je objavio da je izabran za TikTokovog pružatelja sigurnog oblaka i postat će manjinski investitor s 12,5% udjela. TikTok je potvrdio ulogu Oraclea i rekao da surađuje s Walmartom na komercijalnom partnerstvu.\nWalmart je rekao da se privremeno složio s kupnjom 7,5% udjela, a izvršni direktor Doug McMillon bit će jedan od pet članova uprave novostvorene tvrtke.\n"Uz to, radili bismo na inicijalnoj javnoj ponudi tvrtke u Sjedinjenim Državama u sljedećih godinu dana kako bismo američkim građanima donijeli još više vlasništva", rekao je glasnogovornik Walmarta.\nKineska matična tvrtka TikTok, ByteDance, posjedovat će preostalih 80% TikToka, prema osobi koja je upoznata s tim pitanjem. Međutim, budući da je 40% ByteDancea u vlasništvu američkih tvrtki rizičnog kapitala, Trumpova administracija tehnički može tvrditi da je TikTok Global sada u većinskom vlasništvu američkog novca.\nTagovi: TikTok, Donald Trump, Oracle, Walmart, ByteDance, TikTok Global


Kanton Sarajevo: U MUP-u 98 zaraženih - BIGportal.ba\n2 Novembra, 2020 2 Novembra, 2020 0120\nU Ministarstvu unutrašnjih poslova /MUP/ Kantona Sarajevo trenutno je 98 zaraženih virusom korona, ali nijedan segment administracije ne trpi zbog toga, izjavio je resorni ministar Ismir Jusko.\nZa vrijeme vanredne situacije koja je bila prije nekoliko mjeseci imali smo jedan do dva oboljela dnevno, pa nekoliko dana nijednog oboljelog, dok ovih dana dnevno imamo više oboljelih nego tokom tog perioda. Možemo reći da su sve one restriktivne mjere koje su se sprovodile na terenu i donijele rezultate. Samo kolektivna disciplina i samodisciplina može pomoći da na kraju iz ove borbe izađemo sa što manje gubitaka – poručio je ?usko.\n?usko je, iznoseći podatke o izvršenim poslovima resornog ministarstva u proteklom periodu, naveo da je Uprava policije izvršila 71.606 obilazaka onih koji su u samoizolaciji, saopšteno je iz MUP-a Kantona Sarajevo.\nU ovom periodu izdato je 153.998 registracija za motorna vozila, 13.904 pasoša, 18.032 lične karte, 16.194 vozačke dozvole, 283.180 prijavnica, izrečena je 236 zaštitnih mjera – naveo je ?usko.\n?usko je istakao da trenutno u Upravi policije nedostaje 330 ljudi, da je veliki broj zaposlenih na bolovanju, jer su oboljeli od virusa korona, te da su neki u samoizolaciji, ali da nijednog momenta posao ne trpi zbog toga.\nU Crnoj Gori potvrđeno još 496 novooboljelih, sedmoro preminulo


POPRAVIO SE: Sa 2 godine je pušio 2 kutije cigareta dnevno – Volim Podgoricu\nHome / LJUDI / POPRAVIO SE: Sa 2 godine je pušio 2 kutije cigareta dnevno\nPOPRAVIO SE: Sa 2 godine je pušio 2 kutije cigareta dnevno\nKako prenosi portal Inquisitr, danas osmogodišnji Ardi živi normalnim životom, upravo zbog reakcije medija koja je natjerala indonezijsku vladu da preduzme nešto u vezi sa tim. Odmah nakon objave o ovom posebnom slučaju vlada ove države je reagovala i poslala Ardija na specijalni program odvikavanja od nikotina.\nMeđutim, nakon što se odvikao od pušenja Ardijevi problemi su se nastavili jer se on tada „navukao“ na brzu hranu i njegov apetit je nevjerovatno porastao zbog čega je ponovo podvrgnut dodatnom tretmanu. Podvrgnut je i različitim dijetama koje su uključivale sveže voće i povrće i mnogo manje porcije njegove omiljene hrane, što je na kraju rezultovalo njegovim potpunim izlečenjem od svih navika.\n„Mnogo je ljudi koji još uvek nude Ardiju cigarete, ali on na te ponude kaže ja volim Kak Setoa (doktora koji mu je pomogao u odvikavanju). Doktor bi bio mnogo tužan ako bih ponovo počeo da puši i time naškodio sebi“, istakla je Ardijeva majka, Diane, u izjavi za medije.\nI dok mnogi stariji i odrasli ljudi pokušavaju da odbace ovu naviku koja je štetna za njihovo zdravlje Ardi, čiji je slučaj zaprepastio cio svijet, danas ponosno može da kaže da je zdrav dječak koji sada ima normalne navike.


Otvoreno pismo UPK - ujedinjeni-protiv-kovida.net\nOtvoreno pismo UPK\nLeave a Comment\t/ Otvoreno pismo / 10/12/2020 29/11/2021\nOd Vlade RS tražimo odgovornost, od kolega iz Kriznog štaba tražimo kolegijalnost, od građana tražimo solidarnost\nPredlog mera sprečavanja i suzbijanja bolesti za vreme predstojećih praznika\nZa ulazak u zemlju uvesti obavezan negativan PCR test ne stariji od 48 sati, barem do kraja januara 2021, u zavisnosti od situacije i duže. Za gradjane koji nemaju dokaz negativnog PCR testa pri prelasku granice uvesti obavezno testiranje na samoj granici ili u roku od 24h po ulasku u zemlju (o trošku građana) uz obavezan karantin do dobijanja nalaza negativnog PCR testa.\nNe savetuje se masovno testiranje PCR testom svih ljudi koji udju u zemlju jer se očekuje niska prevalenca ukoliko su druge mere ispoštovane, kao što je potpisivanje garancije za nepostojanje simptoma. Zbog manjka testova u Srbiji, ova mera je prebačena na trošak putnika (ili pre putovanja ili o njihovom trošku pri dolasku u Srbiju).\nCilj prevencije prenošenja virusa je smanjenje broja rizičnih kontakata na minimum. Budući da postoje asimptomatski (nikada ne razviju nikakve simptome) i presimptomatski prenosioci virusa (pre nego što razviju simptome, što može da bude i po nekoliko dana), moguće je da naizgled zdrava osoba zbog rizičnog ponašanja i nepoštovanja mera neometano širi zarazu u populaciji. Pokazano je da jedna zaražena osoba može da prenese virus na nekoliko drugih ljudi (obično do 6, u zavisnosti od količine virusa koju izlučuje) što je jako visok stepen zaraznosti. To važi u svakodnevnom životu, a može se promeniti u specijalnim uslovima. Na primer, ako kliconoša boravi duži vremenski period u zatvorenom prostoru sa desetinama drugih, posebno u atmosferi kao što je slavlje, ona može da zarazi i mnogo više od 6 osoba. Pogodni uslovi za intenzivno prenošenje virusa su masovna okupljanja mnogo ljudi na malom prostoru (npr. koncerti, proslave itd.), pri čemu zatvoreni prostori sa neadekvatnom ventilacijom dodatno uvećaju rizik za zaražavanje. U slučaju proslave Svetog Nikole, Nove godine, Božića i ostalih slavlja u kojima učestvuje velika većina populacije, čak i da se poštuje zabrana rada ugostiteljskih objekata i okupljanja i ne organizuje masovni doček Nove godine, mnogo manjih proslava u kućnim uslovima (uz korišćenje javnog prevoza, pevanje, čestitanje i dr.) imalo bi sličan efekat na širenje bolesti kao masovno okupljanje.\nTreba uzeti u obzir i činjenicu da dosta ljudi u regionu neometano cirkuliše, kao i da veliki broj građana Srbije dolazi iz inostranstva u ovom periodu. Svakako treba očekivati njihov veliki priliv za praznike, posebno jer su u to vreme neradni dani u Evropi zbog božićnih praznika. Drugi razlog je i činjenica da je građanima Srbije koji ne žive u Evropi i dalje zabranjen ulaz u EU od početka epidemije do daljnjeg, što znači da mnoge porodice od početka pandemije nemaju drugi način da se vide sem da naši ljudi dođu u Srbiju. Ulazak naših državljana se ne može zabraniti, ali se mora sprečavati prenošenje virusa u tim situacijama.


Čomski: Evropa je rasističko društvo, ona ne želi Srbe u EU - Prnjavorski informativni portal\nČomski: Evropa je rasističko društvo, ona ne želi Srbe u EU\nPogodba “Kosovo za Evropu” nije dobra jer Evropska unija nije oduševljena idejom da joj pristupe Srbi, tvrdi Noam Čomski.\n“Pristupanje Srbije EU je u ovom trenutku prilično dubiozan potez. Čak i pod uslovom da će vas Evropa prihvatiti, što ni u kom slučaju nije izvjesno. Znate, Evropa je veoma rasistički nastrojena prema ideji da u Uniju uđu Srbi, tako da to neće biti tako jednostavno”, smatra Čomski.\n“U poređenju s njom, američka finansijska politika izgleda veoma progresivna. Sama ideja da nametnete mjere štednje državama predstavlja ekonomsku katastrofu, i sada vidimo šta se događa. Svaki normalan ekonomista to vidi, a čak i Međunarodni monetarni fond to vidi”, kaže Čomski.\nNoam Čomski navodi da nije iznenađen pregovorima Beograda i Prištine, i da razumije pritiske pod kojima se nalazi Srbija. Po njemu, bilo je samo pitanje dana kada će Beograd popustiti.


IGRANKA JE TEK POČELA: Ruska vojna moć, američka moć diplomatije i TAJNI DOGOVORI … – DnevniZurnal\nIGRANKA JE TEK POČELA: Ruska vojna moć, američka moć diplomatije i TAJNI DOGOVORI …\nby admin 02/02/2022, 15:43 1.8k Views\nSve je više upotrebe reči “rat” kada se govori o napetoj situaciji oko Ukrajine. Ali jedan izveštaj pokazuje šta se dešava iza kulisa zveckanja oružjem.\nNaime, kako navodi agencija Blumberg, koja se poziva na svoje poverljive izvore, Bela kuća i Kremlj u stvari planiraju da razmene “pipave” informacije o tome ko ima kakve rakete i gde su smeštene.\nKako tvrdi Blumberg, Bela kuća je obavestila Kremlj da je spremna za razgovore o načinima kojima bi Rusija mogla da proveri da nema ofanzivnih krstarećih raketa tomahavk stacioniranih u NATO bazama u Rumuniji i Poljskoj, ali ako bi Moskva bila voljna da podeli sa Vašingtonom slične informacije o raketama u određenim ruskim bazama.\nPredlog SAD ima za cilj da ublaži zabrinutost Moskve da bi lanseri u bazama mogli da se koriste za gađanje Rusije, navodi Blumberg pozivajući se na izvore upoznate sa ovim pitanjem.\nJedan izvor je dodao da bi do bilo kakvog sporazuma moglo da dođe tek nakon razgovora SAD sa saveznicima, posebno s Poljskom i Rumunijom, i da bi on trebalo da sadrži dogovor o kontroli brojnih ruskih baza u kojima se nalazi kopneno oružje.\nPredlog odražava napore SAD da dođu do sporazuma sa Rusijom u pokušaju smirivanja tenzija oko Ukrajine, pošto Moskva, kako navodi Blumberg, gomila trupe na granici sa Ukrajinom, a SAD i drugi NATO saveznici upozoravaju da bi do invazije moglo doći uskoro ako se ne pronađe diplomatski izlaz.\nS druge strane, španski list “Pais” objavio je ceo tekst tajnog odgovora Sjedinjenih Američkih Država i NATO-a na predloge Rusije o bezbednosnim garancijama.\nRadi se o dva dokumenta na engleskom jeziku: odgovoru Alijanse na četiri stranice i odgovor uVašingtona na pet stranica. Tekstovi sadrže odredbe koje su, u ovom ili onom obliku, već iznele zapadne strane na zvaničnom nivou ili su se pojavile u zapadnim medijima pozivajući se na izvore.\nIz dokumenata sledi da su SAD spremne da razgovaraju sa Rusijom o međusobnim obavezama o ograničenju razmeštanja ofanzivnih raketnih sistema i snaga u Ukrajini, preneo je Sputnjik.\nTakođe se navodi da su SAD spremne da razmotre mogućnost potpisivanja dokumenta sa Rusijom o bezbednosnim pitanjima od zajedničkog interesa.\nSAD i NATO su izjavili da će se uzdržati od raspoređivanja nuklearnog oružja u istočnoj Evropi.\nSAD su spremne da sa Rusijom razgovaraju o mehanizmu koji će omogućiti da se potvrdi nerazmeštanje krstarećih raketa „tomahavk“ u Rumuniji i Poljskoj.\nSAD su spremne da započnu dijalog sa Rusijom o kontroli naoružanja u oblasti raketa srednjeg i kratkog dometa, dodaje se u objavljenom tekstu.\nNATO je saopštio da ne želi konfrontaciju, ali da neće praviti kompromise oko principijelnih pitanja za sebe.\nIstovremeno, Putin je juče izjavio da su u odgovoru SAD i NATO-a ignorisane fundamentalne zabrinutosti Rusije.\nKonsultacije o ovim pitanjima održane su 10. januara u Ženevi, 12. januara u Briselu je održan sastanak Saveta Rusija–NATO, a 13. januara u Beču je održan sastanak Stalnog saveta OEBS-a.\nPeskov: Pitajte špansku vladu a ne nas\nPortparol Kremlja Dmitrij Peskov izjavio je danas da je Moskva upoznata sa objavljivanjem odgovora SAD i NATO na ruske predloge o bezbednosnim garancijama u španskom dnevniku Pais, ali da to ne želi da komentariše.\n“Mi nismo ništa javno objavili, ali naravno, videli smo publikaciju. Ne želim da je komentarišem. To morate pitati Pais ili špansku vladu, a ne nas”, rekao je Peskov, prenosi Tass.


GS o zaustavljanju migranata u HNK: Hitno uhapsiti Čovićevog izvršioca državnog udara! - Index.ba\nGS o zaustavljanju migranata u HNK: Hitno uhapsiti Čovićevog izvršioca državnog udara!\nGrađanski savez poziva na hitno hapšenje premijera Vlade Hercegovačko-neretvanskog kantona Nevenka Hercega kao odgovornog lica za izdavanje naredbe o zabrani ulaska migranata u ovaj kanton.\nVlada HNK je nepoštivajući odluke državnih organa izvršila pokušaj državnog udara po direktom nalogu Dragana Čovića. Mi u GS-u smatramo da je ovim konačno obznanjen početak realizacije Čovićevog plana B, odnosno stvaranje paradržavne tvorevine nad kojom država Bosna i Hercegovina nema nikakvu efektivnu kontrolu..\nObzirom da su iz Vlade HNK zaprijetili intervencijom specijalne policije HNK, pozivamo FUP i SIP-u da hitno reaguju. Ukoliko danas propuste da to učine nakon oktobra ove godine, kada Dragan Čović i HDZ krenu o otvoreni separatizam to neće biti moguće.\nPrethodni članakLukač: Komesar policije HNK ne smije sam zaustaviti migrante, mora postojati odluka Vlade\nNaredni članakZajko Zeba se na derbiju oprašta od aktivnog igranja: Ispunio sam dječačke snove – da debitujem, postignem pogodak i budem kapiten Željezničara


► Gajović NUNS-u: Ministarstvo poštuje Zakon, Novosti imale pravo da učestvuju\nDržavni sekretar Ministarstva kulture i informisanja Aleksandar Gajović odgovorio je danas Nezavisnom udruženju novinara Srbije (NUNS) povodom finansiranja Novinsko-izdavačko društva kompanije "Novosti AD" da se Ministarstvo pridržava Zakona o javnom informisanju i da je ta kompanija imala pravo učešća na konkursu.\nGajović je u pisanom odgovoru kao "frapantno nepoznavanje osnovnih medijskih pojmova" ocenio to što u saopštenju NUNS-a piše da je "tema projekta 'Osam vekova Srpske pravoslavne crkve' pre istoriografsko-kulturni, nego medijski projekat, uz to preambiciozan za 'izveštavanje tabloidnih novina' ".\nOn je naveo da po Članu 21. Zakona o javnom informisanju pravo učešća na konkursima Ministarstva nemaju mediji koji se finansiraju iz javnih prihoda, ali da se kompanija "Novosti" i ne finansira iz javnih prihoda, te je imala pravo učešća na Konkursu.\n"Osim što NUNS sebi dozvoljava da po svom nahođenju tumači pomenuti član Zakona o javnom informisanju i medijima i pritom sasvim proizvoljno tumači šta jeste, a šta nije informacija ili tema od javnog značaja za građane Srbije, to Udružnje se uopšte ne bavi pitanjem, a trebalo bi, kvaliteta samog projekta Večernjih Novosti, kao ni legitimnošću petočlane konkursne komisije Ministarstva kulture i informisanja", rekao je Gajović.\nDodao je da je ta komisija jednoglasno donela odluku o sufinansiranju projekta "Osam vekova Srpske pravoslavne crkve".\nNezavisno udruženje novinara Srbije (NUNS) ocenilo je ranije da je nezakonit konkurs Ministarstva kulture i informisanja na kojem je za sufinansiranje projekta lista Večernje novosti "Osam vekova Srpske pravoslavne crkve" tom listu dat iznos od 1.995.000 dinara.\n"Postavlja se pitanje zašto se javnim novcem finansira medij koji je gotovo potpuno u državnoj svojini, iako to nedvosmisleno zabranjuje Zakon o javnom informisanju i medijima kojim je uređeno budžetsko sufinansiranje medijskih projekata", navodi se u saopštenju tog novinarskog udruženja.


<< < 1 2 3 4 5 6 7 8 > >>Ukupno: 601 | Prikazano: 21 - 30\nVučić imenovao Anu Brnabić za mandatara Vlade Srbije - formiraju se još dva mnistarstva\nNovi-stari predsednik Vlade Srbije biće Ana Brnabić. Predsedništvo Srpske napredne stranke, jednoglasno prihvatilo predlog Aleksandra VučićaU Vladi još dva nova mnistarstva.\nPredsednik Srbije Aleksandar Vučić saopštiće danas, na osnovu ustavnih ovlašćenja, ime mandatara za sastav nove vlade, rečeno je "Tanjugu" u kabinetu predsednika Republike.\nNiški naprednjaci zastavama, kolonom automobila i sirenama obeležili "Dan srpskog jedinstva" (FOTO)\nVećinom glasova, na sednici SO Merošina, odbornici su izabrali Sašu Jovanovića (SNS) za novog predsednika Opštine Merošina. Jovanović dolazi ne mesto Sanje Stajić koja je upravljala privremnim organom, a danas je postavljena na mesto pomoćnika gradonačelnice Niša, zadužena za zdravstvo.


Zapad krije pravo Tačijevo lice - 01.04.2016, Sputnik Srbija\nSvet ni danas ne dozvoljava da se slika o OVK kao „dobrim momcima“ promeni. Međutim, parametar da li će ta slika biti promenjena zavisiće od toga da li će se ime... 01.04.2016, Sputnik Srbija\npolitika, vesti, srbija, nemačka, hašim tači, milovan drecun\n21:05 01.04.2016 (Osveženo: 14:48 30.08.2021)\nJedan od osnivača OVK Hašim Tači položiće 7. aprila zakletvu kojom će i zvanično postati četvrti predsednik Kosova, od samoproglašene nezavisnosti 2008. godine. Kako se i očekivalo, na inauguraciju su pozvani svi relevantni faktori iz sadašnje i bivše politike međunarodne zajednice, a prve čestitke je već dobio, i to pre svih od zemalja Kvinte, u koju spada i Nemačka. Sve ovo i jeste na neki način očekivano, ali je deluje kao da Zapad ima dvostruke aršine jer je nemačka tajna obaveštajna služba BND još 2005. godine u svom izveštaju Tačija okvalifikovala kao vođu organizovane kriminalne međunarodne grupe, trgovca ljudima, drogom i oružjem…\n„Ponašanje Zapada od samog dolaska njihovih međunarodnih snaga na Kosmet 1999. godine išlo je u pravcu da su oni svoje saveznike, zločince iz OVK tretirali kao činilac na Kosmetu bez koga ne mogu da uspostave kontrolu nad tim delom naše teritorije. U tom trenutku su im ljudi poput Tačija bili najodaniji saveznici koje su oni kontrolisali preko obaveštajnih službi i na razne druge načine. Vremenom su shvatali da su oni vođe organizovanog kriminala, ali su te stvari gurali u drugi plan jer nisu smeli da dozvole da čitava priča koja je izgrađena kao priprema za bombardovanje SRJ padne u vodu“, objašnjava Drecun.\nUpravo zbog toga Drecun kaže da je Zapad žmurio ne samo na jedno već na oba oka jer su oni sa kojima su sarađivali morali da budu dobri momci. Drecun kaže da će jasan stav Zapad videti tek, i ako se ime Hašima Tačija nađe u nekoj od optužnica koje bi trebalo da budu procesuirane pred Specijalnim sudom za zločine OVK, koji je u formiranju.\n„Ovo pre liči na zataškavanje tog drugog lica Hašima Tačija, jer ovo što on sada radi i politika za koju se navodno zalaže za suživot i multietničnost i mir na Kosovu, zapravo je njegovo naličje. Mislim da će Zapad polako početi da se udaljava od ljudi koji su povezani sa zločinima koji su navedeni u izveštaju Dika Martija i za koje znaju u šta su umešani. I tu nije samo Tači već i Haradinaj i mnogi drugi… Ali u ovom trenutku na Tačija se gleda kao na nekoga ko je izabran na demokratski način, i dok bude na toj funkciji, to će se poštovati“, uveren je Drecun.


Konferencija EBRD o uticaju digitalizacije na konsultantsku industriju i MSP sektor 23. aprila u NTP Beograd – Naučno-tehnološki park Beograd\nKonferencija EBRD o uticaju digitalizacije na konsultantsku industriju i MSP sektor 23. aprila u NTP Beograd\nU utorak 23. aprila od 10 do 14 časova u prostorijama NTP, Evropska banka za obnovu i razvoj (EBRD) organizovaće konferenciju na temu digitalizacije. Konferencija je namenjena domaćim konsultantima i preduzećima koja žele da se informišu o trendovima u digitalizaciji i uticajima koje nove digitalne promene imaju na konsultantsku industriju i sektor malih i srednjih preduzeća. Učesnici će imati priliku da se informišu putem predstavljanja uspešnih studija slučaja i konkretnih primera digitalizacije u ovom sektoru.\nKonferencija se organizuje u okviru programa „EU za Srbiju – EBRD savetodavna podrška“ koji finansira Evropska unija kroz Instrument za pretpristupnu pomoć (IPA), a sprovodi EBRD u saradnji sa Ministarstvom privrede Republike Srbije. Ciljevi programa su osnaživanje malih i srednjih preduzeća, kao i tržišta domaćih konsultanata koji sarađuju sa malim i srednjim preduzećima pomažući im da postanu konkurentnija.\nNa konferenciji će svoja iskustva podeliti domaći konsultanti koji su imali priliku da korišćenjem digitalnih inovacija unaprede svoje pružanje usluga – ICT Hub, Virtus, Casa Forte i Deus Media. Učesnicima seminara obratiće se i predstavnici PKS i EBRD.\nUčešće na seminaru je besplatno ali je potrebno registrovati se unapred putem email adrese: knowhowserbia@ebrd.com.


NSinfo: "Winter Fest" u Novom Sadu - fijaker u centru, kuvano vino, punč...\nZimski festival ili "Winter Fest" koji će po prvi put biti održan od 1. decembra do 3. februara na centralnom gradskom trgu u Novom Sadu videće više od pola miliona ljudi\nrekao je Robert Čoban predsednik "Color press grupe" koja je uz Kompaniju "Ninamedia" organizator te manifestacije.\nČoban je kazao da su organizatori imali cilj da Novom Sadu, po prvi put u njegovoj istoriji, daju "Christmas market" kakav postoji u većem delu Evrope.\nOn je najavio da će svakog dana tokom dvomesečnog festivala biti organizovani nastupi dečjih horova na "raspevanoj jelki", što će, po njemu biti izuzetno atraktivno, a svakodnevno će biti održavani i koncerti novosadskih muzičkih bendova, te izložbe fotografija novosadskih fotografa i fotoreportera.\nPrvi put posle pedeset godina Novi Sad će u centru grada imati fijakeristu i fijaker koji će pešačkom zonom provozati sve one koji to budu želeli, a biće organizovana i prodaja karakterističnih vojvođanski kulinarskih specijaliteta, kuvanog vina, punča, kobasica, pereca itd. i to u posebno dizajniranim drvenim kućicama.\n"Želimo da napravimo jedan ambijent gde će se ljudi osećati prijatno i gde će se za neki ne preterano veliki novac zabaviti na otvorenom prostoru u predivnom ambijentu u centru grada gde će prodefilovati zaista veliki broj umetnika", istakao je Čoban.\nOn je naglasio da veruje da će cela manifestacija biti na jednom evropskom nivou i u smislu estetike i u smislu programa i da se neće pretvoriti u vašar i u nešto što, kako je kazao, ne priliči tako sjajnom trgu kao što je Trg slobode u Novom Sadu.\nDirektor produkcije u Kompaniji "Ninamedia" Biljana Gavrić rekla je da je "Winter Fest" jedinstvena manifestacija po mnogo čemu pa i po tome što će trajati puna dva meseca i što će svakog dana u vremenu od 09 do 22 sata nuditi niz različitih sadržaja.\n"Moram da napomenem da će tokom novogodišnje noći i za vreme dočeka Pravoslavne Nove godine, cela konstrukcija i mobilijar 'Winter Festa' biti izmešteni sa Trga slobode i Pozorišnog trga kako bi tradicionalne proslave tih dočeka mogle biti organizovane kao i prethodnih godina", rekla je Gavrić.\nPrema njenim rečima, trenutno više od 50 ljudi aktivno radi na organizaciji "Winter Festa", a kao posebnu atrakciju ona je najavila "Kolibu poznatih" u kojoj će svakodnevno svi oni koji to budu želeli biti u mogućnosti da sednu i porazgovaraju sa nekim od poznatih muzičara, glumaca, slikara i drugih ličnosti iz javnog života Novog Sada, Vojvodine i Srbije.\nOrganizaciju "Winter Festa" Grad Novi Sad je pomogao sa pet miliona dinara.\nNovi Sad dobija dva zimska festivala: Winter fest i Cristmas market u centru - Ledena šuma u Dunavskom parku\n... centar, manifestacija, Novi Sad, praznici, winter fest


Mihajlović u UN: Srbija lider u regionu po rodnoj ravnopravnosti\nVesti Autor:Beta18. mar. 202120:0514 komentara\nPotpredsednica Vlade Srbije i predsednica Koordinacionog tela za rodnu ravnopravnost Zorana Mihajlović je u govoru na zasedanju Komisije UN za status žena ocenila da je Srbija lider u regionu po rodnoj ravnopravnosti.\n„Kada je u pitanju politička moć, Srbija je lider u regionu i prednjači u Evropi – imamo premijerku, dve potpredsednice Vlade, predsednicu Narodne banke i Ustavnog suda i gotovo 40 odsto poslanica, u odnosu na evopski prosek od skoro 30 odsto“, rekla je Mihajlović, saopštila je Vlada.\n„Republika Srbija je formiranjem rodno odgovorne Vlade pokazala ne samo političku volju da rodnu ravnopravnost dalje unapredi, već i neupitnu saglasnost da u ovoj godini donesemo važne zakone i strateška dokumenta koja će položaj žena poboljšati“, najavila je Mihajlović.\nRekla je da je u Srbiji unapređen zakonodavni i strateški okvir, formirani su mehanizmi za rodnu ravnopravnost na svim nivoima, uvedeno je „rodno odgovorno budžetiranje“, Srbija je prva zemlja van Evropske unije (EU) izradila Indeks rodne ravnopravnosti.\n„Ipak, još mnogo posla je pred svima nama“ jer je „pandemija koronavirusa dodatno osvetlila težak položaj žena, koje su se našle u prvim linijama borbe protiv kovida kao medicinske radnice, zaposlene u službama socijalne zaštite, u trgovinskim lancima“, rekla je potpredsednica Vlade.\nUz to je teret neplaćenog rada, brige o deci i domaćinstvu pao na žene, koje su tokom pandemije i u većem riziku od nasilja.\n„Neophodno je da kao društvo više radimo na uklanjanju stereotipa i promovisanju kutlure nenasilja i tolerancije, jer žene nisu pretnja, već ravnopravni članovi društva koje može da ide napred i da se razvija samo ako svi građani i građanke imaju jednake mogućnosti za život, rad i razvoj“, podvukla je ona.\nNa 65. zasedanju Komisije UN za status žena učestovali su i potpredsednica SAD Kamala Haris kao i predsednica vlade Islanda, potpredsednica vlade Belgije, ministri za ravnopravnost Švedske, Norveške i Španije.\nrodna ravnopravnostSrbijaUNženeZorana Mihajlović


Održan žreb za Olimpijadu školske omladine u Zrenjaninu\nTanjug 10. maja 2022. 16:04\nZRENJANIN – Deveta Sportska olimpijada školske omladine Vojvodine (SOŠOV) održaće se od 19. do 22. maja u Zrenjaninu, uz učešće više od 6.000 sportista – osnovaca i srednjoškolaca, njihovih trenera, službenih lica, volontera i gostiju.\nDanas, na Medujnarodni dan fizičke aktivnosti, u Gradskoj kući u Zrenjaninu organizovana je svečanost na kojoj je određen raspored takmičenja i obavljeno žrebanje.\nSvečanosti je prisustvovalo više istaknutih sportista, osvajača olimpijskih medalja, kao i predstavnika Pokrajinskog sekretarijata za sport i omladinu, lokalne samouprave, Sportskog i Saveza za školski sport, a sve ih je pozdravio gradonačelnik Zrenjanina i potpredsednik Organizacionog odbora Simo Salapura.\n„Sport i škola su veoma bitni i značajni faktori našeg društvenog razvoja i lokalne samouprave, nama je jako bitno da, kroz ovakve manifestacije i kroz agendu Evropskog grada sporta promovišemo te aktivnosti u što većoj meri. Zahvalio bih se Pokrajinskom sekretarijatu za sport i omladinu i sekretaru Basti, koji pružaju značajnu podršku gradu Zrenjaninu, kada su u pitanju projekti koji se tiču razvoja sporta, ne samo u organizaciji značajnih sportskih manifestacija, već i kroz unapređenje sportske infrastrukture“, rekao je Salapura, podsetivši da je Zrenjanin grad sporta, s dugom i bogatom tradicijom, sa 24 olimpijske medalje.\nŽrebanje je vodio generalni sekretar Saveza za školski sport Vojvodine i direktor SOŠOV Jovan Lekić, a u tome su mu pomogli Salapura, zamenik gradonačelnika Saša Santovac, podsekretarka Aranka Binder, osvajači olimpijskih medalja Momir Rnić, Milorad Stanulov i Dejan Majstorović, odbojkaš David Mehić i drugi.\nZrenjanin će po treći put biti domaćin najveće sportske smotre mladih Vojvodine, a takmičenja će se održati u 15 sportskih disciplina, u kategorijama osnovaca i srednjoškolaca, konkurenciji dečaka i devojčica.\nNavijaci Zvezde spremaju spektakularnu proslavu titule


FitPass podržao ovogodišnji Women’s Fest - FitPass\n2.03.2020 3.03.2020 Fit PassDešavanja\nOsmi po redu Women’s Fest My Choice održan je proteklog vikenda (29.02. i 01.03.) u centralnom atrijumu šoping centra Delta City.\nImali smo to zadovoljstvo da učestvujemo na ovoj manifestaciji koja na svoj, poseban način slavi predstojeći ženski praznik. U prijatnoj atmosferi, na jednom mestu su se okupili najkvalitetniji brendovi sa svojim proizvodima i uslugama usmerenim na zdravlje i negu pripadnica lepšeg pola.\nBrend ambasadorke naše kompanije su svim posetiocima predstavile benefite jedinstvenog FitPass koncepta, usput motivišući sve goste da učestvuju u zanimljivoj aktivaciji i tako pokažu svoju kreativnost.\nDan žena je bez sumnje praznik koji bi trebalo da se obeležava svakog dana, bez obzira na priliku ili momenat. Zbog toga svesrdno podržavamo ovakve manifestacije.\nPogledajte u nastavku delić atmosfere sa događaja:


Sram vas bilo “muškarčine” - Lola\nreaguj.org/ Miloš Đajić\nIstražih malo bolje i vidim da su to komentari ispod fotografije na kojoj zastupnica iz Bosne i Hercegovine Lana Prlić prima drugu dozu vakcine protiv Sars-Cov 2.\nU postu je napisala je da prima drugu dozu, upozorila na rastuće brojeve u Bosni i Hercegovini i pozvala druge da to učine. Ništa provokativno, ništa vulgarno niti uvredljivo.\nI ako sam i sam promovisao vakcinaciju i to uvek činim ovakve gnusne komentare naravno nisam dobijao. Ali kada to na našim prostorima objavi jedna žena onda tu očigledno „mašta“ proradi.\nPatrijarhat se pokazuje na delu i sledi javni linč. Da institucije rade svoj posao našlo bi se tu svašta u komentarima što bi sigurno moglo da se sankcioniše i da se na taj način i sistemski pokaže da je tako ponašanje nedopustivo.\nS obzirom na to da smo se okupili oko inicijative „Ne posmatraj. Reaguj!“ na ovaj način želim da podignem glas i osudim ovo i svako drugo takvo ponašanje.\nMi koji nismo takvi moramo reći drugim muškarcima, pogotovo mladima, da to što rade je nedopustivo, po cenu da i sami doživimo internet nasilje. Ne bojte se tada im mašta nije tako bujna i najdelje što dobace je da se opet „junače“ na nekoj ženi u vašoj okolini, majci, ćerki, ženi, sestri…\nNasilje prema ženama, pogotovo seksualno mora biti sankcionisano i mora prestati.\nOd toga da na mrežama nešto napišeš do toga da se to nekom stvarno i desi mali je korak. Mislite o tome!\nPreuzeto sa: reaguj.org\nkomentari Lana Prlić nasilje prema ženama seksualno uznemiravanje stop nasilju uznemiravanje vakcinacija